open-index/open-wikipedia-markdown huggingface dataset:
獎勵

**獎勵**（）通常係指經過比賽、有獎遊戲或者抽獎而送出嘅嘢，可以係有形嘅獎品、獎金，亦可以係無形嘅名次（第一名到第四名分別係冠軍、亞軍、季軍同殿軍）。

## 形式
*獎金
*獎品
*獎牌：金牌、銀牌、銅牌
*獎章
*獎杯
*獎座
*獎狀
*特別獎
*豬肉獎
*老人牌
*安慰獎

## 睇埋
*獎項（）
一百三十七號元素

**一百三十七號元素**，尚未發現嘅化學元素，拉丁學名**Untriseptium**，符號**Uts**。元素週期表之中，排第八行，g區元素之一，原子序號137。

## 玻爾模型嘅崩潰
玻爾模型喺原子序達到137之後會有問題，因爲喺1s原子軌域中嘅電子嘅速度*v*計算如下：

:v = Z \alpha c \approx \frac{Z c}{137.036}

當中*Z*係原子序，*α*係描述電磁力強度嘅精細結構常數。咁樣，任何原子序高過137嘅元素嘅1s軌域電子將會以高於光速*c*運行，物理上冇可能。因此任何唔係建基於相對論嘅理論（好似波爾模型）唔足以處理呢種計算。

## 狄拉克方程式
半相對論嘅狄拉克方程式喺原子序大過137嗰時亦會出問題，因為基態能級為：

:E=m_0 c^2 \sqrt{1-Z^2 \alpha^2}

當中*m<sub>0</sub>*係電子嘅靜質量。而當原子序大過137，狄拉克基態嘅波函數係震蕩嘅，而唔係固定嘅，並且正能譜同負能譜之間冇間隙，正如克萊因悖論所講。理查•費曼（Richard Feynman）指出咗呢個效應，因此137號元素（**Uts**）有時亦被稱為*feynmanium*。

然而，現實嘅計算已考慮到核電荷分佈嘅有限延伸。大概等於173（unseptrium）嘅臨界嘅*Z*令非離子原子所屬嘅元素可能只限於等於或低於呢個結果。

## 參考
G區元素

**g區元素**包括擴展元素週期表中第八週期嘅第121號元素-138號元素，裏面所有元素都未被發現。佢哋包括Ubu、Ubb、Ubt、Ubq、Ubp、Ubh、Ubs、Ubo、Ube、Utn、Utu、Utb、Utt、Utq、Utp、Uth、Uts、Uto。

## 一覽
超重元素

**超重元素**係指原子序數超過103（鐒）或105（𨧀）嘅元素。呢啲元素都係人工合成元素，具有放射性，而且穩定性比較差。

## 睇埋
*超鈾元素
*元素週期表
*錒系後元素
穩定島理論

**穩定島理論**係核子物理中嘅一個理論推測，核子物理學家推測具有「魔數」數目嘅質子同中子嘅原子核嘅化學元素特別穩定。假如呢個猜測係啱嘅話，咁樣特定嘅超鈾元素嘅同位素比其它同位素要穩定，呢啲同位素嘅放射性衰變過程可能好慢。

穩定島理論最初係西柏格提出嘅。佢認為原子核中嘅核子同原子核外嘅電子一樣係分佈喺唔同嘅「殼」裏頭，實際上每個殼就係一組相近嘅量子能級。唔同殼之間嘅能量嘅差別比較大。假如一個原子核中嘅質子同中子正好填滿一個殼嘅話，咁樣每個核子之間嘅結合能就最大，因此呢個核就最穩定，呢個核比佢附近核子冇填滿或超出一個「殼」嘅同位素要穩定得多。

飽和嘅殼嘅中子同質子數稱之為「魔數」（亦叫「幻數」）。一個可能嘅中子魔數係184，可能嘅質子魔數係114、120同126，亦即係，298Fl、304Ubn同310Ubh可能比較穩定。呢個同位素到而家重未俾人合成。但係 Fl 嘅帶有114個質子同少過184個中子嘅同位素比元素週期表中鄰近嘅元素嘅同位素嘅衰變要慢得多。

處於穩定島嘅元素好可能依然係放射性元素，只係佢哋相對於佢附近嘅同位素「比較穩定」，雖然有人懷疑有啲同位素嘅半衰期可能大於一日或甚至更加長，但好可能佢嘅半衰期依然細過一秒，而喺目前發現嘅元素之中，289Fl嘅半衰期係30秒，285Cn嘅半衰期係11分鐘，Lv嘅半衰期有0.05秒，同附近嘅元素比起嚟係好得驚人。

## 參考
*  Tendency equation and curve of stable nuclides.
私人貸款

**私人貸款**（**Personal Loan**）係銀行、財務公司等借錢畀個人貸款，咁係相對於公司貸款嚟講，私人貸款債務承擔喺借貸人。私人貸款可分有抵押與無抵押嘅貸款，以個人名義借錢，有抵押嘅私人貸款主要係樓宇按揭同埋汽車貸款, 無抵押嘅貸款亦係大眾統稱嘅私人貸款 (P Loan)，私人無抵押貸款大致可分類: 業主私人貸款、結餘轉戶、循環貸款、無文件證明貸款、裝修貸款等等，比較各款私人貸款(P Loan)嘅好處，其實就要睇借錢目的同埋自身條件去一定選擇。

### 業主私人貸款
借貸人一定係業主，擁有物業全部或部份業權，一般情況係借貸人想借大額資金去周轉，但沒有入息證明，佢地噈選擇將層樓去財務公司申請無抵押嘅業主私人貸款。業主私人貸款借到嘅錢比較多，貸款好彈性，貸款金額由數萬至100百萬。借貸人可以利用業主貸款填補按揭成數嘅差額，業主貸款唔需登記田土廳，避免被銀行Call Loan或者加息，以物業套現資金幫助業務轉型或為裝修貸款選擇，業主貸款仲可用嚟投資丶清卡數丶資金周轉等等。一舉多得！根據經濟日報『鏡･貸與借』- 『7個申請「業主貸款」無抵押貸款的用途，業主私人貸款一文解析』文章中，作者黃漢強博士 (Dr. Victor Wong) 指出7個貸款用途同埋好處，借貸人點樣善用業主貸款解決資金嘅問題。

# 壓力測試唔通過，可利用無抵押業主貸款填補按揭成數嘅差額。
# 利用業主貸款助結餘轉戶清卡數，改善財務狀況。
# 業主貸款利息低，協助中小企業務套現資金或資金周轉。
# 業主貸款成數高，及時捕捉投資嘅最佳時機。
# 無抵押業主貸款唔需登記田土廳，避免被銀行Call Loan或加息。
# 綠置居/居屋及公屋業主也可以申請業主貸款，作為裝修資金。
# 業主貸款還款期長達10年，分擔業務轉型及擴展嘅資金壓力。

### 結餘轉戶貸款
結餘轉戶 (Loan consolidation) 呢款貸款產品，銀行及財務公司都有提供，結餘轉戶貸款能集中整合長久積下嘅卡數或其他金融機構嘅欠債，可以幫你解決眼前嘅財務需要，提供一個妥善和周詳嘅方法去梳理一下每月嘅還款壓力。債務集中整合後，唔止節省利息開支，亦唔需再以min pay還款，甚至出現逾期還款等情況，有效解決捱貴息、個人TU評級受影響和蠶食個人嘅授信等級問題。一向都深受客戶喜歡。

#### 真偽結餘轉戶貸款
喺2022年中，市場上出現偽裝嘅結餘轉戶貸款，究竟點樣分辨真假結餘轉戶貸款？ 避免蒙受不必要嘅金錢損失? 根據經濟日報報導受騙人向不法財務公司申請結餘轉戶貸款，申請過程與正常嘅金融機構無異，財務機構同樣批核一筆相同擬結負債嘅所需金額; 其呃客手法就係無即時結清當事人原有負債。 貸出嘅結餘轉戶貸款仍留置喺財務機構帳戶中，只係幫貸款人每月償還各項原有債務。

喺香港，因為借款人信貸評級差，又急要錢周轉，都會向信貸公司借錢，畢竟借貸行業係好壞參差，當貸款要搵財務公司時，必須要知道點樣分別財務公司嘅規模，建議可選擇一D信任度較高嘅財務公司

## 資料來源

# ^ 私人貸款定義，香港投委會，報導日期2019年12月12日。
# ^經濟日報主持嘅『鏡･貸與借』貸款專欄，由黃漢強博士主持，分析多款貸款嘅利弊。
# ^『7個申請「業主貸款」無抵押貸款嘅用途，業主私人貸款一文解析』，作者黃漢強博士 (Dr. Victor Wong)，現職Tiptop鼎豐信貸有限公司行政總裁。經濟日報，報導日期2022年6月29日。
# ^ 黃漢強博士 (Dr. Victor Wong)，第十七屆世界傑出華人，30 年來歷任多間知名銀行和金融機構管理層職位，學貫中西包括美國檀香山大學金融管理學博士、英國李斯特城工商管理碩士、香港公開大學法律文憑、北京清華大學中國商貿法律證書、證券及投資學會資深會員、香港理工大學企業發展院總裁協會院士，公職包括香港持牌放債人公會創會委員、香港亞洲青年協會名譽會長、亞太區 2020 年金融企業家。
# 結餘轉戶定義，環聯，報導日期2022年1月17日。
# ^ 如何分辨財務公司的規模影片，詳情分析不良信貸公司嘅特徵，經濟日報，報導日期2022年8月19日。
# ^ 超卓信任信貸企業大獎 東方日報，報導日期2022年2月18日。

## 外部連結
經濟日報『鏡･貸與借』
金融機構

**金融機構**係指從事金融服務業有關嘅金融中介機構，係金融體系一部分，金融服務業包括銀行、證券、保險、信託、基金等行業，與此相應，金融中介機構亦包括銀行、證券公司、保險公司、信託投資公司同基金管理公司等。

## 相關金融服務業
* 中央銀行
* 銀行同業拆息
* 貨幣政策

## 參考
飛來對面巷

**飛來對面巷**喺廣州市小北路飛來廟嘅對面 。

## 傳說
明朝嗰陣，飛來對面巷本來係一條窮苦人家聚居嘅無名小街。

住喺對面小石街嘅財主將小石街改名成「福來街」（呢班財主自以為是，好睇唔起住喺無名街啲窮人）。

廣東才子倫文敘決心幫窮人出氣，就幫無名街起名做「飛來對面巷」。「飛來對面巷」嘅意思係，要將財主嘅「福」氣統統都從福來街飛過來，等窮人都享下福。

## 註
真覈細胞

**真核細胞**有成形嘅細胞核，有核仁同核膜嘅結構，細胞質入面有執行各種功能嘅細胞器，做到複雜嘅有絲分裂。動物、植物同真菌嘅細胞就係真核細胞。

## 睇埋
* 原核細胞
菜刀

**菜刀**，對廣東人一般係講，闊身用嚟即切菜切肉嘅刀。刀柄木或鋼造，刀身接近長方形，刀背厚而實凈，刀峰薄，少少彎。

## 其他用
亦有人攞嚟噼友。
羅孚

**羅孚**（），原名**羅承勳**，先後係中國同香港編輯兼作家，喺《大公報》、《新晚報》、《文匯報》做事。佢戰後定居香港。佢係中國共產黨員，有份負責香港、澳門、臺灣等地統戰，廣交人物。一九八二年畀中國判間諜罪而軟禁十年，到一九九三年先放返。

## 屋企
羅孚一九二一年喺桂林出世。二零一四年五月二號凌晨因肺炎離世，享年九十三嵗。

羅孚有個仔羅海星，一九四九年香港出世，以參加黃雀行動而聞名。孻仔羅海雷，寫過《我的父親羅孚》。

## 事業
### 大公報
一九四一年，當時中華民國同日本打仗。羅孚喺桂林讀完中學，做《大公報》，戰時輾轉到咗重慶《大公報》。日本戰敗後，到國共內戰。喺一九四八年，羅孚轉到香港《大公報》。自此喺香港做嘢。佢亦去過香港大公報之下嘅《新晚報》做嘢。

### 新晚報
一九五四年，太極派掌門人吳公儀同白鶴派掌門人陳剋夫，二人喺報紙筆戰，難分勝負。一月十七號，二人簽下生死狀「各安天命」，相約到澳門比武。就喺呢日，《新晚報》新聞大字標題「兩拳師四點鐘交鋒香港客五千人觀戰」。羅孚有兩位同事，都好武俠小說同圍棋，呢兩位查良鏞同陳文統。羅孚見大戰哄動，勸陳文統寫武俠小説。比武第二日，《新晚報》就預告刊登武俠小説，吸引同好武讀者。第三日，陳文統《龍虎鬥京華》開始連載。後尾，羅孚又請查良鏞參戰，於是，又有《書劍恩仇錄》。兩人後尾都名聞於世，查良鏞就係金庸，陳文統就係梁羽生。

佢初頭係做編輯，後尾做到總編輯。
### 其他工作
羅孚編輯過香港《大公報》、《文匯報》嘅《文藝》週刊。

### 作家
羅孚有筆名**絲韋**、**辛文芷**、**吳令湄**、**文絲**等。喺中國筆名有**柳蘇**，喺《讀書》雜誌，寫過香港作家介紹。

## 作品
羅孚有作品《南斗文星高—香港作家剪影》、《燕山詩話》、《西窗小品》等，亦編過《聶紺弩詩全編》、《香港的人和事》等。

## 註

類:香港報人

類:桂林人
擴展元素周期表

目前嘅元素週期表裏面有七個週期，並以118號元素Og終結。如果有更高原子序數嘅元素被發現，佢就會被列入第八週期，甚至第九週期。呢個額外嘅週期預計會比第七週期容納更多元素，因為經過計算，新嘅**g區**將會出現。g區將容納18個元素，各個週期都有部分填滿嘅g原子軌域。呢種擁有八個週期嘅元素表最初由格倫•西奧多•西柏格喺1969年提出。

第八或以上週期嘅元素未曾被合成或者喺自然發現（2008年4月，有人宣稱發現122號元素Ubb存在喺自然界中，但被廣泛認為係錯嘅。）。g區裏面第一個元素嘅原子序數應該係121。根據IUPAC元素系統命名法命名為*unbiunium*，符號Ubu。呢個區域裏面嘅元素好可能極之唔穩定，並具有放射性，兼半衰期極短。然而穩定島理論預測126號元素Ubh會喺穩定島內，唔會有核裂變，但會有α衰變。而穩定島以外重可以存在幾多物理上可能嘅元素，到而家都未有結論。

根據量子力學對於原子結構解釋嘅軌域近似法，g區會對應未完全填滿嘅g軌域。不過，自旋-軌道作用會削弱軌域近似法所得結果嘅正確性，咁可能會發生喺較大原子序嘅元素上。

## 包括g區嘅元素週期表


**[[元素分區]]**











以上所有理論上存在但並未發現嘅元素都係根據IUPAC元素系統命名法命名，而個名將會一直沿用直到嗰個元素被發現、證實，並被賦予正式嘅名。

g區喺元素週期表中嘅位置（位於f區嘅左邊、右邊或中間）仍然係未肯定嘅。上表所示嘅位置係建基於構造原理喺更高原子序嘅元素重成立嘅前提上，但呢個假設唔一定啱。對於118號元素，軌域1s、2s、2p、3s、3p、3d、4s、4p、4d、4f、5s、5p、5d、5f、6s、6p、6d、7s同7p應該會被佔據，其餘就係空嘅。第八週期嘅元素軌域預測會以8s、5g、6f、7d、8p嘅順序填滿。然而，由大概122號元素開始，電子層間太接近，令計算電子嘅位置時發生問題。例如，經過計算，165號同166號元素（如果存在）會佔據9s軌域，而留空8p軌域。

### Pyykkö模型
並唔係所有模型都按照較輕元素嘅趨勢排列超重元素。例如，Pekka Pyykkö利用電腦模型計算出原子序直到Z=172嘅元素嘅位置，並發現有若干元素唔喺構造原理預期嘅位置。5g區後，佢嘅計算預測元素139同140會佔據8p軌域，元素141開始先再繼續佔據6f區。元素165至168可能喺第9週期（9s同埋9p），之後嘅元素169至172再填滿8p軌域同埋整個第8週期。

## 週期表嘅終結

人重未知有幾多物理上可能嘅元素存在。光速限制咗電子喺更大電子層中運行，而冇電荷原子嘅原子序最大可以去到173，而其後嘅元素根據電子排布分區將變得無意義；核殼層模型就限制離子狀態嘅元素最大至到210號（呢類元素喺上表以灰色底色同斜體顯示。）。不過，週期表有可能喺更早嘅地方完，或者就喺穩定島之內，代表元素嘅數目會係大概126個。

另外，元素表同核素表嘅擴展亦受質子滴綫同埋中子滴綫嘅限制。

### 玻爾模型嘅崩潰
玻爾模型喺原子序達到137之後會有問題，因為喺1s原子軌域中嘅電子嘅速度*v*計算如下：

:v = Z \alpha c \approx \frac{Z c}{137.036} 

當中*Z*係原子序，*α*係描述電磁力強度嘅精細結構常數。如此一來，任何原子序高過137嘅元素嘅1s軌域電子將會以高於光速*c*運行，物理上冇可能。因此任何唔建基於相對論嘅理論（好似玻爾模型）唔足以處理呢種計算。

### 狄拉克方程式
半相對論嘅狄拉克方程式喺原子序大過137嗰時亦會出問題，因為基態能級為：

:E=m_0 c^2 \sqrt{1-Z^2 \alpha^2}

當中*m<sub>0</sub>*係電子嘅靜質量。而當原子序大過137，狄拉克基態嘅波函數係震蕩嘅，而唔係固定嘅，並且正能譜同負能譜之間冇間隙，正如克萊因悖論所講。理察•費曼（Richard Feynman）指出呢個效應，因此137號元素（Uts）有時亦被稱為*feynmanium*。

然而，現實嘅計算已考慮到核電荷分佈嘅有限延伸。結果大概等於173（unseptrium），非離子原子所屬嘅元素可能只限於等於或低於呢個結果。

## 參考

* http://www.springerlink.com/content/j303171428652143/

## 睇埋
* 電子排布
* 核殼層模型
* 同位素一覽

## 出面網頁
* Images of g-orbitals from the University of Kentucky
* jeries.rihani.com  - The extended periodic table of the elements.
龍導尾鄧氏宗祠

**鄧氏宗祠**（），堂號**光裕**（），喺廣州河南龍導尾龍珠里 / 海珠區寶崗大道龍延里2號 ，係前清嘅民族英雄鄧世昌嘅祖祠，喺清朝道光十四年（1834年）起。1994年重修，整成**鄧世昌紀念館**。2008年，成為廣東省文物保護單位。

## 沿革
1834年，茶商世家鄧氏起祠堂。

1894年，朝廷為咗紀念鄧世昌，撥錢擴建祠堂。

1949年之後，祠堂先後改成世昌小學、肺結核醫院。

1989年12月，成為廣州市文物保護單位。

1994年重修，起成**鄧世昌紀念館**，係廣州市唯一經中宣部批准成立嘅名人紀念館。館入邊有世昌井、鄧世昌手植萍婆樹等。

2008年11月，成為廣東省文物保護單位。

## 攷
*《海珠古祠堂》
*《廣州市文物普查彙編·海珠區卷》
鄧家祠

**鄧家祠**，亦叫**鄧氏宗祠**或**鄧公祠**，可以係：

廣東：
*鄧氏宗祠，光裕堂，喺廣州河南龍導尾龍延里
*南田鄧家祠，喺廣州河南南村
*南箕鄧氏宗祠，喺廣州河南南箕村
*諒祖鄧公祠，喺鶴山址山鎮龍灣龍蟠村東側

香港：
*屏山鄧氏宗祠，喺元朗屏山坑頭村，香港最大祠堂
*廈村鄧氏宗祠，又叫友恭堂，喺元朗廈村屏廈路側
*清樂鄧公祠，又叫思成堂，喺元朗錦田水尾村
*廣瑜鄧公祠，又叫來成堂，喺元朗錦田水頭村
*鎮銳鋗鄧公祠，又叫茂荊堂，喺元朗錦田水頭村
*龍游尹泉菴鄧公祠，又叫光裕堂，喺元朗錦田祠堂村
*松嶺鄧公祠，喺粉嶺龍躍頭龍山西北面山麓 
*廷季鄧公祠，喺元朗八鄉橫台山
*七星崗鄧氏宗祠，喺元朗八鄉七星崗
*鶴藪鄧氏宗祠，喺粉嶺鶴藪
*國茂鄧公祠，喺元朗八鄉水流田村
*龍鼓上灘鄧氏宗祠，喺屯門龍鼓上灘

山東：
*威海鄧公祠，喺威海成山峰下陽坡始皇廟內

台灣：
*雲閣塔鄧氏宗祠，台北鄧氏嘅來台祖宗祠，喺桃園縣平鎮市山子頂
圓面積

一個半徑係 *r* 嘅**圓嘅面積**係 &pi;*r*2。呢度嘅希臘字母π，同通常一樣代表圓周長同埋直徑嘅比值，即係圓周率。

而家嘅數學家可以用微積分或者更加高深嘅後繼理論實分析攞到呢個面積。但係，喺古希臘數學家阿基米德喺《圓嘅測量》（*[[:en:Measurement of a Circle|Measurement of a Circle]]*）入面用歐幾里得幾何證明咗一個圓周內部嘅面積等於一個用佢嘅圓周長同埋半徑做兩個直角邊嘅直角三角形面積。周長係 2πr，直角三角形嘅面積係兩個直角邊相乘嘅積嘅一半，得出圓面積係 πr2。

## 參考
S區元素

**s區元素**主要包括元素週期表衰面 IA 族元素同 IIA 族元素，IA 族元素包括氫、鋰、鈉、鉀、銣、銫、鍅七種元素，由於鈉同鉀嘅氫氧化物係典型嘅鹼，因此除氫外嘅呢六種元素又叫鹼金屬，IIA 族元素包括鈹、鎂、鈣、鍶、鋇、鐳六種元素，由於鈣、鍶、鋇嘅氧化物嘅性質係介乎鹼金屬同稀土元素之間，所以又叫鹼土金屬。

由於氦嘅電子排布為 1s2，所以分為S區元素。

鈁同鐳都係放射性元素。鋰最重要嘅礦石係鋰輝石（LiAlSi2O6）。鈉主要以氯化鈉溶液嘅形式存在喺海洋、鹽湖同岩石之中。鉀嘅主要礦物係鉀石鹽（2KCl•MgCl2•6H2O）。鈹嘅主要礦物係綠柱石（3BeO•Al2O3•6SiO2）。鎂嘅主要礦石係菱鎂礦（MgCO3）同埋白雲石。另外，鈣、鍶、鋇主要以碳酸鹽同硫酸鹽嘅形式存在，好似方解石（碳酸鈣）、石膏（二水合硫酸鈣）、天青石（硫酸鍶）、重晶石（硫酸鋇）。

喺本區元素中同一主族由上而下、同一週期由左到右性質嘅變化都有明顯嘅規律性。
周蜜蜜

**周蜜蜜**（），原名**周密密**、筆名**周蜜**，係住喺香港嘅中國作家，專寫兒童文學，亦有做編劇。佢老頭黃慶雲都係兒童文學出名。佢老公係羅海星，以救中國民主運動人士入獄而名聞於世。

## 屋企
周蜜蜜喺中華人民共和國出世，老頭黃慶雲，寫兒童文學。佢喺中國讀完書。之後去咗香港。

一九七九年，佢同羅海星結婚。羅海星嘅老頭羅孚，係當時《大公報》、《新晚報》嘅編輯。

一九八九年，老公因黃雀行動救民主運動人士被補，周蜜蜜喺電視上向中國當局呼籲，放咗羅海星，同埋畀喺因間諜罪，而軟禁於北京家公羅孚，齊齊返港團聚。

二零一零年，佢老公病死。

育有一仔一女，女羅芳雨，仔羅寧雨。

## 事業
來香港之後，做過編劇，寫電視劇同電台廣播劇，編寫過兒童、青年、婦女綜合性節目同戲劇。她曾任《香港文匯報》《歡樂兒童》版編輯，同出版社嘅策劃統籌。佢出任一九八五年度香港兒童文藝協會理事。佢作品種類繁多，有短篇小說、散文、遊記、童話故事、長篇小說等等。

## 作品選列
*《綠色小天使──飛吧，飛吧，美麗的生命》
*《綠色小天使──聽！聽！說不完的風中傳奇》
*《綠色小天使──愛你！愛你！綠寶貝》
*《兒童院的孩子》(獲一九九一年香港兒童文學雙年獎)
*《杜鵑花開了》
*《伴你成長》
*《妙文妙韻集》
*《凝夢錄》（散文）
*《香江兒夢話百年─香港兒童文學探源（二十至五十年代）》
*《香江兒夢話百年─香港兒童文學探源（六十至九十年代）》
*《兒童文學精品──好笑看！看！看！》（童話，香港二零零四年四月出版）
*《兒童文學精品──小貓咪聯網》（童話，香港二零零四年四月出版）
*《觀星王子與星座魔女》（校園小說，香港二零零七年四月出版）
*《數碼公主愛網絡》（校園小說，香港二零零五年五月出版）
*《神奇貓約會》

## 榮譽
*中國冰心兒童圖書獎
*市政局兒童文學獎
*市政局青年文學獎
*香港兒童文學雙年獎─《兒童院的孩子》
*中國張天翼童話獎

## 參考
*短篇故事：《風球下》書背的作者簡介，真文化出版社
*第一屆新雅少年兒童文學創作獎：生活故事組─作者簡介
*青年文學獎─作家簡介
周蜜

**周蜜**（**Zhou Mi**，）係中國大陸同香港女子羽毛球員，廣西南寧出世，細個入選中國國家羽毛球隊，1996年開始參加國際賽，2005年退役，2006年加入香港羽毛球隊，2010年因為捲入禁藥風波，被罰停賽兩年，之後都無再參賽。

## 出面網頁
小洲村

**小洲村**（），亦叫**瀛洲**（），喺廣州市海珠區東南面，三面環水，北接土華村，西臨西江涌，東臨細涌，有四百一十七萬方咁大。元朝邱、黃、梁、饒、林、鍾六姓開村，後來簡姓遷入成咗大姓。清朝係番禺縣彬社二十四鄉之一。二十世紀中期，吞併隔籬嘅西江村，小洲村面積擴大。2001年，成為廣東省生態示範村。

## 街約分佈
*主街：西成大街、西浦大街、西園大街、中華大街、細橋大街、林坑大街、倚山大街、新南大街、新路大街、高橋大街、東源大街、東道大街、東慶大街、蓮塘大街、登瀛大街、拱北大街、南勝大街、塘邊大街、低洲大街、較水環大街。
*里巷：安定里、源盛里、聖德里、洪聖里、林巷、社巷、洪福巷、暘谷巷。

## 古蹟
;神廟
*玉虛宮：即北帝廟，喺拱北大街。
*三帝廟：喺登瀛四巷，清道光廿三年（1843年）起好，光緒五年（1879年）重修。兩進兩廊一天井磚木石建構，面闊6.05m，總進深15.9m，座西北向東南。
*簡佛祖廟：喺登瀛四巷，民國元年（1912年）起好，係座西北向東南嘅前亭後廟建築，祭祀番禺屏山簡氏先祖。
*天后宮：喺東渡大街，幾時起好無從考證，清乾隆、同治年間重修。
*洪聖廟：喺洪聖里。

;祠堂

;其他
*小洲村牆：喺登瀛外街1號到登瀛新街一巷11號。皇清咸豐年間，小洲村起牆自衛。牆係用青磚砌嘅，成面牆有六十米咁長，三米咁高，廿七公分咁厚。牆上面有好多個長方形嘅窿，離個地兩米幾高，兩個窿之間距離兩米，呢啲窿愛來觀察形勢，又可以塞支槍落去打。牆有大門行入登瀛大街，道門用花崗石同青磚砌。
*瀛洲八景：中華民國十三年（1924年），小洲評出過「八景」（翰橋夜月、西溪垂釣、孖涌賞荔、崩川煙雨、古渡歸帆、松徑觀魚、古市榕蔭、華臺奇石）。
*三鄉鄉約：西江、土華、小洲三鄉鄉約。
*民居群：有青磚花石基嘅清朝民居一百一十五座。有三間蠔殼屋，分別喺西園三巷9號、社巷24號同南洲大街。
*小洲古橋：現存五條（細橋、石橋、翰墨橋、娘媽橋、大巷橋）。
*古碼頭：有登瀛古埗、牌坊碼頭。
*簡氏始祖墓：喺財寶崗。
*民國十九年廣州市界碑：喺牌坊碼頭。
*小洲禮堂：蘇聯式禮堂，1959年起好。長52.6m，闊22.5m，兩層樓高。前邊有3級臺階上地坪，外墻土黃色，正墻正門二樓上邊有好大粒紅嘅灰塑五角星，落邊寫「廣州郊區新滘公社小洲人民禮堂」，禮堂中間掛「高舉毛澤東思想偉大紅旗奮勇前進」標語。雖然禮堂出面維持咗前蘇聯嘅公共建築特色，但入面係典型嘅中國南方磚木架構。
*明朝古井
*府第：簡叔琳進士第、司馬第

## 交通
;搭車
*巴士35路、86路、252路、298路、565路

;輪渡
*登瀛碼頭
*牌坊碼頭

## 參考資料
*《廣州市文物普查彙編》
*《海珠區志》
*《瀛洲遊·廣州市小洲村導遊圖》

## 出面網頁

* 小洲村 海珠区档案公众信息网
* 广州小洲村 華夏知青
* 小洲村 攜程旅遊

類:廣州地理
類:海珠區自然村
類:廣州旅遊景點
鵪鶉

**鵪鶉**（；學名：）既係雉科鶉屬嘅雀，又係種家禽。一般分佈喺歐亞大陸嘅西邊同非洲。細隻，人養來食，食佢嘅肉，食佢嘅蛋。

## 相

File:Quail from the Crossley ID Guide Britain and Ireland.jpg|混種個體
Image:Caille des blés MHNT.jpg|鵪鶉蛋
Image:Head of Coturnix coturnix - Herbert Goodchild.jpg|官方亞種嘅頭樣
Image:Head of Coturnix capensis - Herbert Goodchild.jpg|鵪鶉嘅南非亞種（Coturnix coturnix africana）嘅頭


## 出面網頁

* Common Quail - Species text in The Atlas of Southern African Birds
* Oiseaux Photos
* Identification guide (PDF; 3.4 MB) by Javier  Blasco-Zumeta & Gerd-Michael Heinze

* 鹌鹑的分布记录（英文）
* 鹌鹑观测记录
* 国际鸟盟：Hunting tourism comes under fire
波蛋

**波蛋**（），又叫「**水波蛋**」，俗稱「**[[溏]]心蛋**」或「**[[溫泉]]蛋**」，係用水煮出來嘅蛋，特點係蛋白熟而蛋黃唔太熟，蛋黃煮到流心或者溏心都有。當中無殼嘅多見於歐美飲食同星馬早餐上𢳂喺多士面頭食用，而有殼嘅就常見於粵菜或日本料理。

## 名
「波」取自英文「」嘅首音，而「波蛋」之名，則錄於二十世紀初《唐字音英語》嘅「洋人食物門」一覽。因佢有啲波仔形，故此亦令人聯想起波。

## 製作
煮法一：燒鑊煲水，同時加鹽加醋（醋可以避免蛋白散開），跟住將隻蛋（脫殼）打入去，再等生水煲滾後兩到四分鐘就熄火，之後將隻蛋撈出。

煮法二：將完整嘅蛋（帶殼）直接放入煲開嘅滾水內，水面一定要浸過隻蛋，等六至七分鐘，再撈起隻蛋。

## 攷

## 睇埋
*溏心蛋
*溫泉蛋
*滾水蛋
晚餐

**晚餐**（Supper），係一日最晏一餐。喺午餐之後。雖則晏有啲人會食宵夜，不過唔視爲餐。

英文之中，有人用大餐（Dinner）來叫晚餐，不過各時各地習俗唔同，大餐唔一定係晚餐，有啲係早餐係大餐，有啲係午餐係大餐。

## 宗敎
基督敎講耶穌喺釘十字架前，同門徒食最後晚餐（Last Supper）。係基督敎藝術，其中一個題材。
花園餐廳

**花園餐廳**（）1963年開鋪，係香港以牛扒為主打嘅港式西餐廳，而家一共有十二間分店，名菜包括有T骨牛扒、西冷牛扒、牛柳同牛肉肉眼扒扒類嘢食。㷫熱嘅鐵板牛扒加汁，喳喳聲，有聲有色。呢啲牛扒用嘅鐵板係香港飲食文化特色。

## 其它
*龍蝦
*港式奶茶
*紅荳冰

## 分店
### [[尖沙咀]]
*亞士厘道 

### [[北角]]
*英皇道

### [[旺角]]
*西洋菜南街 
*旺角銀行中心
*山東街 38廣場
*豉油街 
*通菜街

### [[觀塘]]
*裕民坊 
*成業街

### [[銅鑼灣]]
*記利佐治街
*霎東街

### [[荃灣]]
*綠楊坊 蕙荃路

## 參考
*香港著數街
*開飯喇
面懵病

**面懵病**係一種認唔到人樣嘅怪病，病人亦有可能唔認得除咗人樣之外嘅其它物體。呢種病通常由嚴重嘅腦部傷害引起，之不過，亦有由遺傳引起嘅病例。同呢種病有喇唥嘅係人腦中嘅梭狀回 （英文：fusiform gyrus）。
南沙

**南沙**可以指：
* 南沙群島，位於南中國海中南部嘅群島
* 南沙區，廣東省廣州市下轄嘅一個市轄區
** 南沙港，喺南沙區入面
** 南沙街道，南沙區下轄嘅一個街道
* 南沙區 (三沙市)，海南省三沙市下轄嘅一個轄區
* 南沙街道，多個地方有呢個名嘅行政區
* 南沙鎮，雲南省紅河哈尼族彝族自治州元陽縣嘅一個鎮
* 南沙河，位於北京市嘅一條河流，係溫榆河嘅支流
* 臺南南沙宮，當地人因方便稱呼，會將佢簡稱做「南沙」
大餐

**大餐**（dinner）係指一日之中，最豐富一餐。因爲各地各時代唔同，有啲係早餐、有啲係午餐、有啲係晚餐。有啲地方，大餐專指正式嘅一餐，同家常便飯唔同。

## 睇埋
*晚飯
*消夜
梭狀回

**梭狀回**（）係人腦入邊嘅一個部分。

## 圖片

File:Fusiform_gyrus_animation.gif|梭狀回動畫
File:Slide2PIT.JPG|梭狀回
File:Sobo 1909 629.png|梭狀回由底下向上睇
File:Sobo 1909 630.png|梭狀回由底下向上睇
稟神

**稟神**（稟讀品）係向神稟告。見於唐人宗敎，好似道敎咁。同神請求，口要出聲，唔係默禱。

稟神通常會講自己邊度人，有乜祈求。

## 衍生意思
稟神之時，人人口噏噏，似係自己同自己講嘢。所以見到啲人念念有詞，就話人稟神。

亦有話「稟神都無句真」或寫「稟神都冇句真」，話人無句話可信。

## 睇埋
*祈禱
*求神
*禮拜
HTML5

**HTML5**係隻電腦語言，亦係HTML嘅最新版。爾隻語文，亦考慮到手提架生，好似手提電話上用。佢嘅文法，方便人加入影音、全球定位、矢量圖、表格輪入元件、用戶方儲存，亦方便人寫網上程式。
大鹹水海

**大鹹水海**，或**大鹹海**，係一大海，鹹水海。個海係佛敎嘅世界觀一部份。海中心係包住須彌山嘅七金山七香海。海嘅東南西北，有四大部洲，卽東勝神洲、南贍部洲、西牛貨洲同北俱盧洲。須彌山同四大部洲，畀大鹹水海分隔。個海畀鐵圍山圈實。
鐵圍山

**鐵圍山**，又叫**輪圍山**，梵名**斫迦羅山**，係坐大山，圈形，鐵造。鐵圍山係佛敎世界觀一部份。坐山圈住大鹹水海。
翠亨

**翠亨**，又叫做**翠亨村**，亦有寫**蔡阬**或**翠阬**，係中國一村，喺廣東中山，市治石歧東南，澳門之北。村因孫文鄉下而名聞於世，孫乃中華民國之父。地有孫中山故居紀念館。

## 地理
位置東經一百一十三度卅一分，北緯廿二度廿六分，依山傍海。

## 史
翠亨之地，大明同大清都係香山縣地。大清康熙年間，馮麥兩氏所村，後那尾附近嘅崖口村搬來嘅楊陸兩氏，齊齊開辟。初名蔡阬，阬卽係坑，因村前有水坑，由西南流向東北入海。乾隆十五年，卽一七五零年，《香山縣志》記蔡阬。道光七年，卽一八二七年，《香山縣志》記翠享。一九三四年，《廣東全省地方紀要》記翠阬。

十九世紀六十年代，翠亨有十氏。當中陸氏較爲出名，孫文由細玩到大嘅陸浩東，都係出自翠亨。

翠享村歸入南朗鎮。後尾翠亨村升爲鎮，同崖口村、下沙村、石門村，曾共立翠亨村鎮。一九八八年鎮解散，又拼返入南朗鎮。

## 史蹟
因爲頻海，舊時強盜橫行，全村立有圍牆，有四道閘，現只存其二。
岩光湖

**湖光岩**，舊稱**陷湖**，係中國一湖，類歸火山口湖。湖喺廣東湛江霞山西南。

## 地理
岩光湖有四又十分之七平公千米，湖面面積二又十分之三平方千米。湖底火山灰沉積物，厚達四百二十米，湖深廿幾米，湖水清澈。

湖光岩十五萬年前火山爆發之後，火山口積水成湖，火山口嘅火山灰堆積，依然保持完整，可供學者研究火山嘅成岩作用，同埋新構造運動。

## 史
湖光岩原名陷湖，宋建炎三年，卽係一一二九年，大臣李綱，遊覧陷湖，見日光照石，美景在前，就勒石於此。書有湖光岩三字，自此改名湖光岩。

## 公園
中華人民共和國，定湖光岩做國家重點風景名勝區、中國國家地質公園同埋世界地質公園。
禮拜 (佛教)

**禮拜**，又叫**禮佛**，係敬佛之禮，有寫十種，亦有寫七種。禮拜要行儀端正，心無雜念。

十種係由淺入深，分別係**我慢禮**、**唱和禮**、**恭敬禮**、**無相禮**、**起用禮**、**內觀禮**、**實相禮**、**大慈禮**、**總攝禮**、**無盡禮**。而七種係**我慢禮**、**唱和禮**、**身心恭敬禮**、**智法淨流禮**、**遍入法界禮**、**正觀禮**、**實相平等禮**。呢七種，實際同十種嘅頭七種一樣，之不過唔同名而已。呢啲喺唔同出處，又會有另外一啲名。

頭兩種係唔要得嘅禮拜。我慢卽係以我爲尊，有拜之形，無拜之心。唱和禮係唔上心，人講乜就和乜。

## 參攷
*
軟件架構

**軟件架構**（）係用嚟理解軟件系統嘅結構，而呢隻詞亦可以指專門設計呢啲結構同系統嘅學問。軟件入便嘅結構，都包括唔同嘅軟件元素、佢哋之間嘅關係，仲有啲元素本身同關係之間嘅特性。

軟件架構重點並唔係講點樣寫源碼，而係點樣去組織啲源碼：每個程式都梗有某種程度嘅組織方法，縱使設計者可能只係將所有嘢冚唪唥掉晒入去 `main()` 嗰度就算數。

設計良好嘅軟件架構非常有用。軟件工程師做嘢嗰陣，實會想一路整一路改隻軟件，而軟件架構清楚，可以令到更新嘅工作變得更容易。

## 概覧

軟件畫則，由電算而來。電算早年就解難，考慮複雜程度。難題可以由演算法、資料結構，再加以概念按門歸納，分而治之而破解。未有軟件畫則之前，二十世紀，八十年代中，軟件工程界嘅先驅，就開始運用類似原則，編寫軟件。雖則只方格同綫嘅砌圖。踏入九十年代，業界就注重軟件編寫原則，諗緊規範同歸納，以概念形式，令到軟件出來無咁複雜。軟件雖則由電算而來，電算係數學分門，結合電子學，有科學元素，之但係，因爲軟件解難，因各人而不同，寫起來就因應人唔同需要，而唔同人有唔同解法，呢方面就有藝術元素。寫軟件並無話最佳方法，要視情況同人而定。軟件畫則，係用嘅人，砌嘅人，科技等等元素，夾理一齊。

## 圖則

**軟件畫則**，又或者叫**程式畫則**，係講緊寫電腦軟件之前嘅圖則，講解軟件各部份，有乜特性同細節，同埋佢哋之間嘅關係，以及點樣運作。就好似起樓之前要畫則一樣。專做軟件畫則嘅人，叫軟件畫則師。同現實起樓唔同，軟件係抽象概念，並無實體，畫則只係抽象圖則。因想像唔同，圖則會大爲不同。

畫則喺未寫軟件之前，畀人睇到大體個樣，以供一覧，畀各方商討之用。亦係專案中嘅文件。文件可供日後再用，再寫同類軟件，可以借用。

現時流行以擬物方式，來看待概念按門歸納。物同物之間，就構成運作模形。物同物之門嘅關係，物同物之間如何交換資料。按此之上，現時興統一模型語文（Unified Model Language），用來畫則。不過唯一畫則方法，只係最流行嘅方法。

現時圖則，就好似起樓咁，按性質有幾套唔同圖則。大致可分門如此。一者，功用圖則，二者，擬物圖則，三者，結構圖則，四者，運行圖則，五者，安裝圖則，六者，用者圖則，七者，資料圖則。

## 常規
按經驗，軟件畫則會歸納一啲常規，但按用處唔同，而施行唔同，慳啲畫則時間。

## 標準
現時有萬國標準，ISO/IEC 42010。

## 引咗
中國共產黨第三次全國代表大會

**中國共產黨第三次全國代表大會**於1923年6月12號至20號响廣州召開。會址位於廣州東山恤孤院路后街31號（而家恤孤院路3號）。陳獨秀、李大釗、毛澤東、蔡和森、陳潭秋、惲代英、瞿秋白、張國燾、李立三、項英等來自全國各地同莫斯科嘅代表近40人出席大會，佢哋代表咗全國420名黨員。共產國際代表馬林出席咗會議。陳獨秀主持會議並代表第二屆中央執行委員會作報告。

大會嘅主要議程有三項：
* 討論黨綱草案
* 討論同國民黨建立革命統一戰線問題
* 選舉黨嘅中央執行委員會

會議嘅中心議題係討論同國民黨合作、建立革命統一戰線嘅問題。陳獨秀喺報告中，着重說明咗中國共產黨決定同國民黨建立革命統一戰線嘅依據同過程。班代表就共產黨員以個人身份加入國民黨、建立革命統一戰線嘅問題進行咗熱烈嘅討論。

大會選舉陳獨秀、蔡和森、李大釗、譚平山、王荷波、毛澤東、朱少連、項英、羅章龍等9人為中央委員，鄧培、張連光、徐梅坤、李漢俊、鄧中夏5人為候補中央委員，由陳獨秀、蔡和森、毛澤東、羅章龍、譚平山（後由於譚平山調職，改為王荷波）5人組成中央局，陳獨秀為委員長，毛澤東為秘書，羅章龍擔任會計，負責中央日常工作。

中共三大根據馬克思列寧主義嘅策略原則同共產國際嘅指示，結合中國革命嘅具體情況，充分發揚民主，响分析中國社會矛盾同明確中國革命性質嘅基礎上，正確解決咗建黨初期黨內喺國共合作問題上存在嘅重大分歧，統一咗全黨嘅認職，正式確定咗共產黨員以個人身份加入國民黨，同國民黨進行黨內合作嘅策略方針，令黨能夠團結一切可能聯合嘅力量，共同完成反帝反封建嘅民主革命任務。

中共三大之後，响中國共產黨嘅推動下，孫中山先生對國民黨進行咗改組，確定咗聯俄、聯共、扶助農工嘅三大政策，召開咗國共合作嘅中國國民黨第一次全國代表大會，第一次國共合作正式建立，全國掀起咗聲勢浩大、轟轟烈烈嘅反帝反封建嘅革命群眾運動，順利進行咗北伐戰爭，促進咗中國革命嘅高漲。但係，大會對於無產階段領導權問題、農民問題同埋軍隊問題冇被應有嘅重視。

中共三大完嗰日，班代表嚟到黃花崗烈士墓前，响瞿秋白嘅指揮下高唱《國際歌》。中國共產黨第三次代表大會，就喺《國際歌》聲中閉幕。

## 出面網頁
*中國共產黨第三次全國大會宣言
*中國共產黨第一次修正章程
南贍部洲

**南贍部洲**（梵文音Jambūdvipa、Jambudvīpa或者Jambudīpa），又叫**閻浮提洲**、**琰浮洲**、**南閻浮提**、**南閻浮洲**、**閻浮提鞞波**，係佛經所記四大部洲之一，係佛敎世界觀一部份。佢形似田字，北廣南窄，喺須彌山南，畀大鹹水海包圍。闊一邊，向北對住須彌山。洲中有樖高樹。

大洲兩側有兩中洲，一樣樣嘅，只不過細啲。周圍重有數百小洲。

我哋人種，就係呢度出。同埋所有佛，都出自呢度。

## 註

## 睇埋
*東勝神洲
*西牛貨洲
*北俱盧洲
西牛貨洲

**西牛貨洲**（梵文音Aparagodānīya或者Aparagoyāna），又叫**西牛賀洲**、**西瞿耶尼洲**，係佛經所記四大部洲之一，係佛敎世界觀一部份。佢形似望月（滿月），㘣形，喺須彌山西，畀大鹹水海包圍。洲多牛，用牛做買賣，所以叫牛貨。洲中有樖高樹。

大洲兩側有兩中洲，一樣樣嘅，只不過細啲。周圍重有數百小洲。

大洲有西方廣目天王守住。

《西遊記》中，如來佛所在嘅大雷音寺，就喺西牛貨洲。
## 註

## 睇埋
*東勝神洲
*南贍部洲
*北俱盧洲
北俱盧洲

**北俱盧洲**（梵文音Uttarakura），又叫**北拘盧洲**、**鬱單越**、**鬱怛囉**、**郁多羅鳩留**、**嗢怛羅矩**，係佛經所記四大部洲之一，係佛敎世界觀一部份。佢形似方版，四四方方，正方形，喺須彌山北，畀大鹹水海包圍。洲中人人平等安樂，壽足千年。洲中有樖高樹。

大洲兩側有兩中洲，一樣樣嘅，只不過細啲。周圍重有數百小洲。

## 註

## 睇埋
*東勝神洲
*南贍部洲
*西牛貨洲
猛獅A13

**猛獅A13**，即係**猛獅Lion's Coach RH353**或者**猛獅Lion's Coach RH403**，係德國猛獅（MAN）出嘅一款客車。
法國餐

**法國餐**係指以法國美食同法國飲食文化，佢哋係最有西方世界特色表表者。套文化嚟自法國君主宮廷禮儀，比如路易十四時期，宮廷貧奢極侈風氣，直到法國大革命。

## 有乜食
*葡萄酒（）
*奶酪（fromage）
*鵝肝
*法國蝸牛
*牛角包（croissant）
*法式包（baguette）

## 出面網頁
*法國餐廳不招待細路
辰亦儒

**辰亦儒**（，），原名**陳奕儒**，係台灣男演員，以及台灣男子演唱團體飛輪海嘅成員之一。

## 出面網頁

類:臺灣男歌手
禪城

**禪城區**係中國廣東省佛山市轄下一個市轄區，係市政府嘅所在地，亦係佛山嘅政治、經濟同埋文化中心。佢地勢平坦，地理位置基本位於佛山市嘅中部，佢嘅東西和北部由南海區環繞住，南邊係順德區。面積154.68平方千米，常住人口95.26萬人（2005年）。2003年由原來嘅佛山市城區、石灣區同埋原來嘅南海市南庄鎮組成禪城區嘅行政區域。

## 行政區
禪城區下轄南庄鎮、張槎街道、石灣鎮街道同埋祖廟街道，即係俗稱嘅「一鎮三街」。
廣東四小虎

**廣東四小虎**，包括南海、順德、東莞同埋中山。佢哋係廣東改革開放嘅重要象徵之一。
咳藥水

**咳藥水**係泛指用嚟止咳嘅所有藥水，包括醫生或藥房畀病人口服藥水。止咳藥或多或少有可待因成份。含適量可待因嘅咳藥水，可以阻截大腦發出咳嗽訊號。而含過量可待因嘅咳藥水，會令人感覺興奮，甚至上癮。

## 副作用
*呼吸唔順 
*口渴
*便秘
*唔想食嘢 
*皮膚痕癢
*眼瞓
*胡思亂想

## 睇埋
*藥後駕駛
*交通意外
*毒品
*藥丸

## 出面網頁
* HK Police website 咳藥水
反分裂國家法

《**反分裂國家法**》係喺2005年3月14號舉行嘅中華人民共和國第十屆全國人民代表大會第三次會議通過嘅一部針對台灣海峽兩岸關係嘅法律，當日就經過中華人民共和國主席胡錦濤嘅簽署並且立即予以實施。呢部法律嘅主要內容係鼓勵兩岸繼續交流合作，但同時亦都首次明確咁提出咗喺三種情況下中華人民共和國可以用非和平嘅方式嚟達到國家統一。

## 法律嘅主要內容

《反分裂國家法》總共有十條，呢部法律喺一開始就開宗明義咁講明「世界上只有一個中國，大陸同台灣同屬一個中國，中國嘅主權同埋領土完整唔容許分割」，維護主權完整、促進兩岸統一係包括埋台灣同胞喺入面嘅全體中國人民嘅共同義務同埋神聖職責。呢部法律嘅第三條將台灣問題定義爲係「中國內戰嘅遺留問題」，因此係中國內部事務，「唔受外國勢力干涉」。

第五條提出一個中國原則係和平統一嘅基礎，並許諾國家和平統一之後台灣將「可以實行同大陸唔同嘅制度，高度自治」。第六條就要求政府要推進兩岸人員嘅交往，鼓勵以及推進經濟合作同埋直接「三通」，鼓勵以及推進教育、科技、文化等各項事業嘅交流，重要保護台商嘅利益。第七條表明主張通過協商和平咁解決兩岸問題，同埋提出兩岸可以喺包括結束敵對狀態、台灣政治地位、台灣嘅國際空間等六方面嚟到協商談判。

最受矚目嘅第八條就列明喺三種情況下面，政府要採取「非和平嘅方式同埋其他必要措施，嚟到捍衛國家主權同埋領土完整」。呢三種情況係台灣從中國分裂形成事實、將發生可能導致台灣從中國分裂嘅重大事變，同埋和平統一嘅可能性完全喪失。外界將焦點集中喺三大條件中嘅最後一項，即「和平統一嘅可能性完全喪失」，呢個俾人認爲係一項可以好易俾人靈活解釋嘅條件。另外第八條亦允許國務院喺必要嘅時候先採取行動，先至再向全國最高權力機關人民代表大會通報，即係等於授權政府可以先斬後奏。第九條就要求喺「採取非和平方式同埋其他必要措施」嗰陣，應盡力保護台灣平民同埋外國在台僑民嘅生命財產安全。
河北 (搞清楚)

**河北**可以係：
*中國嘅一個省河北省
*黃河北邊嘅廣大地區
*廣州珠江北邊嘅地區，包括越秀、東山、西關等地
*河北區，中國天津嘅市轄區
*河北市，日本石川縣嘅市

方位河名
出貓鬥一番

《**出貓鬥一番**》（）係1996年日本浪漫喜劇片，東映同富士電視台聯合製作嘅電影系列《我們的電影系列》（ぼくたちの映画シリーズ）之一，改編自新潮社出版嘅谷俊彥原作小說《東京都大學的人們》（東京都大学の人びと），1996年8月10號喺日本東映系電影院上映，齊藤廣志編劇，菅原浩志導演，藤木直人、山口達也、安室奈美惠等人領銜主演。

套戲拍攝地點包括拓殖大學、日本大學、白鷗大學，主場景「日本理科大學」係以東京理科大學為原型。

Avex trax喺1996年9月25號發售原聲帶CD，編號AVCD-11489，全23曲。富士電視台喺2001年9月19號發售DVD-Video版，DVD區域碼係2。

## 劇情簡介
日本理科大學嘅右田教授（升毅飾）教有機化學，嚴懲喺考試出貓嘅學生。然而右田一方面抄鯰田教授（麿赤兒飾）嘅研究成果，另一方面收受建築商賄賂，計劃拆咗校內破舊嘅學生宿舍「∑宿舍」（シグマハウス）、改建為酒店從中牟利。右田公佈，若果∑宿舍至少一個住宿生嘅期末考成績攞唔到A，就要拆∑宿舍。森下由美（安室奈美惠飾）因擔任右田嘅助手而知道佢嘅陰謀。眼見「臨急抱佛腳」都嚟唔切，∑宿舍就要面臨被拆嘅命運，木村見次（山口達也飾）同由美等一批問題學生決定組成出貓聯盟，展開一場護∑宿舍嘅行動。最後出貓聯盟成功保留∑宿舍，右田教授被吉良理事長揭發受賄、被警察逮捕並移送法辦。

出貓聯盟成功保留∑宿舍之後，右田教授俾校方炒魷，佢任教嘅有機化學無限期停課；參加出貓聯盟嘅學生就被校方查出集體出貓，俾校方公告扣除20個學分而要留級。見次喺教室向由美告白，佢哋索性休學、專心戀愛。

## 演員
*木村見次：山口達也
*森下由美：安室奈美惠（香港配音：曾秀清）
*右田教授：升毅
*珍：由利徹
*亀井鶴之助：荒木定虎
*中松匠：寶井誠明
*利根川翔：葉山力樹
*江崎忍：藤木直人
*力丸一道：山本太郎
*鯰田教授：麿赤兒
*的中助手：松尾貴史
*小峰助手：德井優
*水谷禮子：白島靖代
*德田學長：中村嘉葎雄
*吉良理事長：西澤利明

## 工作人員
*配給：東映 
*企畫：重村一、久板順一朗 
*執行製作：松下千秋、佐藤信彥、宅間秋史 
*製作人：小林壽夫、小牧次郎、宮澤徹 
*導演：菅原浩志 
*副導演：前田哲 
*原作：谷俊彥 
*編劇：齊藤廣志 
*音樂：佐橋俊彥 
*攝影：栢野直樹 
*照明：長田達也 
*美術：沖山真保 
*裝飾：柴田博英 
*錄音：櫻井敬悟 
*整音：小野寺修 
*編集：冨田功 
*劇照：野上哲夫
*©1996 富士電視台、東映

## 出面網頁
* 富士電視台電影《出貓鬥一番》官方網頁
利智

**利智**（，）係1986年嘅亞洲小姐競選冠軍，李連杰第二任老婆，佢哋有兩個女。
翁虹

**翁虹**（）係1989年度亞洲小姐競選冠軍，三圍35C、24、36，身高167厘米，體重49公斤，處女座。

## 出面網頁
* 
* 
* 
* 
* 
* 
*
吳綺莉

**吳綺莉**（）係1990年亞洲小姐競選冠軍。佢有個女吳卓林。

## 演出

### 電視劇（ViuTV）
*2019年：《理想國—苟延殘喘》 飾演 穎欣
*2021年：《太平紋身店》 飾演 白玫/茉莉
羅霖

**羅霖**（**Candy Lo**，）係香港女藝人，邵氏兄弟旗下藝人，亞洲電視同無綫電視前藝員，1991年度亞洲小姐競選冠軍。

2016年4月1號晚，即係亞洲電視免費電視牌嘅最後一日，本港台最後一個播嘅節目係羅霖有份出鏡嘅《Miss Asia 25th 葡萄牙瑰麗巡迴》，當佢講到女人喺每個階段「都應該要獨立，特別係經濟獨立」嗰陣，廣播就即刻斷咗，做咗亞視本港台最後一個出鏡嘅人。

## 演出

### [[亞洲電視]]

### [[無綫電視]]

### [[邵氏兄弟]]

### [[ViuTV]]

## 感情生活
佢前夫係親中派政治人物劉坤銘。佢哋1996年結婚，但之後羅霖因為無法忍受有第三者同埋家庭暴力，去到2012年分居，2013年正式離婚，兩人離婚後一度就贍養費問題鬧上法庭。

曾經有傳聞指商人熊宏海曾經包養羅霖，但羅霖已經公開否認。

## 部分廣告

* 歐亞美創

## 出面網頁
* 
* 
* 
* 
* 
* 
* 
*
沒有出口的海

《**冇出口嘅海**》係一部二戰末期為背景嘅日本電影，講當時日本海軍發明咗一件秘密武器—自殺魚雷，魚雷入面坐咗一個日本人司機，一齊衝去敵人處自殺。劇情就係講嚮日本一個優秀運動員，被迫當兵，做水兵，揸呢隻回天魚雷，內容諷刺日本軍國主義笨實，浪費人才。

## 死士式魚雷設計圖

## 睇埋
* 鑾披汶·頌堪
鑾披汶頌堪

**鑾披汶·頌堪陸軍元帥**（，）係泰國軍人、政治人、獨裁者，第3任泰國首相（1938年—1944年、1948年—1957年）。

## 生平
鑾披汶原名**貝·奇達桑卡**，爵名**鑾披汶·頌堪**，喺泰國暖武里府嘅一個農民家庭出世。佢係潮泰混血兒 ，阿爸姓吳，祖籍潮州。1916年喺曼谷陸軍軍官學校畢業，後到法國留學。

1934年9月出任陸軍副總司令同國防部長。1938年12月披耶·帕鳳告退時接任首相兼任國防部長、內務部長同陸軍總司令等職，集大權於一身，開始長達54年嘅軍人專裁統治。

佢奉行親日外交，同德國、意大利、日本等軸心國結盟，奉行泛泰主義方針，對外挑起邊境糾紛，對內煽動泰人同華人嘅民族隔閡。1942年1月25號，鑾披汶政府向英國、美國宣戰，自任陸海空軍元帥。

1944年7月，泰國駐美國大使社尼·巴莫帶領嘅自由泰人運動發動軍事政變，佢被迫辭職。

1945年10月以戰犯罪名被捕入獄。次年獲釋。1948年重返政壇任首相；1957年，國防部長沙立·他那叻元帥發動政變成功，鑾披汶逃亡國外，定居日本。

1964年6月12號，因心臟病死喺東京。

## 參考

## 出面網頁
* 第二次世界大戰期間的日泰同盟及泰國華僑

## 出面網頁
黎燕珊

**黎燕珊**（，）係1985年亞洲小姐競選冠軍。

## 生平

佢係加入邵氏而入行，但嗰陣時重未紅。到1985年，佢參加咗第一屆亞洲小姐競選，贏到冠軍。於是佢出咗名，亞視又力捧佢，拍咗好多部劇。

1988年，佢離開亞視主力拍電影，但喺1992年佢同劉永結婚，於是息影咗，佢過著啲半退休生活一段時間。其間佢生咗一個女、一個仔。之不過喺2000年代起，佢同劉永婚姻破裂，黎燕珊甚至向法院申請禁制令，唔畀劉永接觸一對仔女。

2007年，黎燕珊短暫復出返亞視拍劇，同時又主持一下節目。但因為有見劇集製作停頓，佢唔想等，於是喺2013年離開咗亞視。

2017年9月1號，正式加盟無綫電視為合約藝人。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 演出
### 亞洲電視
*西施
*成吉思汗
*滿清十三皇朝
*香港GoGoGo

### 無綫電視
*2025年：《俠醫》飾  飾 曹麗璇

### 電影
*急凍奇俠
*火燭鬼
*七月十四

## 參考資料

## 出面網頁
* 
*
李哲承

**李哲承**（，號**素石**；，）係韓國政治人，淸年運動家兼市民運動家，係南韓第3~5同第8~12任國會議員。

## 履歷
李哲承1922年喺韓國一個農民家庭出世，屋企好窮，要經常兼職賺錢。1938年喺伯父李錫柱嘅推薦下入咗普成專文學敎（高麗大學前身）。1946年畢業，加入淸年運動，市民運動。

1948年佢選首任國會議員輸咗，1954年成為國會議員。1954年至1961年做第3~5任，1971年至1988年做8~12任。

## 屋企
* 夫人：金昌熙

佢哋有四個細路： 一仔一女

## 睇埋
* 金永三
* 盧武鉉
* 尹潽善
* 尹致暎
* 高建
* 金大中
* 張勉

## 出面網頁
* 李哲承:韓國國會
* '건국60돌-헌정60돌' 이철승 헌정회장 인터뷰 
* 이철승 전 신민당 대표 회고록 출판기념회 
* 한국 현대사증언 TV자서전:이철승 1부 - 일제 식민지와 해방
梁文道

**梁文道**（）係香港文化人，喺臺灣接受大學教育，喺鳳凰衞視主持節目，2019年12月，因為反對黃色經濟圈，宣佈結束《香港蘋果日報》嘅「牛棚讀書記」專欄。

## 出面網頁
沈震軒

**沈震軒**（英文名：**Sammy Sum**，）係香港男演員，效力過無綫電視、太陽娛樂文化同邵氏兄弟，2006年參與TVbeople選舉成功入圍，2008年畢業於無綫電視第22期藝員訓練班，其後加入無綫電視參與主持，拍劇工作。2011年憑熱播劇集《潛行狙擊》飾演嘅同性戀者何賜登（爆登）而廣為人知。2016年，沈震軒同無綫約滿，變做自由身。

沈震軒女朋友係香港演員陳欣妍。

## 演出

### 電視劇（無綫電視）
#### [[2008年]]
*甜言蜜語 飾 電影男主角（第20集）
***[[畢打自己人]]** 飾 **袁寶軒**
*Click入黃金屋 飾 警察（第17集）

#### [[2009年]]
*桌球天王 飾 客人（第3集）
*學警狙擊 飾 堅
*王老虎搶親 飾 錦衣衛
*老婆大人II 飾 李景豪之友（第23集）
*ID精英 飾 黑社會成員
*烈火雄心3 飾 Derek
*碧血鹽梟 飾 易寨主手下
*古靈精探B 飾 記者
*蔡鍔與小鳳仙 飾 郭公子（第7集）
*巴不得爸爸... 飾 警員

#### [[2010年]]
*老公萬歲 飾 鴨仔明
*秋香怒點唐伯虎 飾 村民（第9集）
*鐵馬尋橋 飾 阿青
*飛女正傳 飾 法證人員（第4集）
*情越雙白線 飾 法證部人員
*摘星之旅 飾 地產經紀
*刑警 飾 蛙人
*囧探查過界 飾 片廠保安
*誘情轉駁 飾 館主

#### [[2011年]]
*仁心解碼 飾 侍應
*女拳 飾 嫖客
*點解阿Sir係阿Sir 飾 情侶
*誰家灶頭無煙火 飾 李仁迪
*真相 飾 酒保
***[[潛行狙擊]]** 飾 **何賜登（爆登）**
*法證先鋒III 飾 黎明偉
*天與地 飾 結他手（第25集）

#### 2012年
*盛世仁傑 飾 士兵（第4-5集）
*心戰
*造王者 飾 楊谷
***[[名媛望族]]** 飾 **金爾豪**

#### 2014年
*使徒行者 飾 連浩勤

#### 2021年
＊一笑渡凡間 飾 方志朋

### 電視劇（ViuTV）
*2020年：好人好姐 飾演 Eric
*2023年：法與情 飾演 江大狀

### 電視節目（ViuTV）
*2023年：《正一廣東話》第4集嘉賓
*2025年：《10個尖房故事》第8集嘉賓
*2025年：《不一樣的愛情》第15集嘉賓
*2025年：《我想身體健康》第110集嘉賓

### 網絡電視劇
*2018年：蝕日風暴 飾演 阿光
*2018年：暗算天機 飾演 方戰

### 綜藝節目（無綫電視）
*名人廚房
*逐格鬥
*上海闖蕩
*千奇百趣省港澳
*愛情研究院（114集）
*更上一層樓

### 電影
*2013年：古惑仔：江湖新秩序 飾演 靚坤
*2015年：碟仙碟仙 飾演 何志龍
*2016年：刑警兄弟 飾演 盧海手下
*2019年：如珠如寶
*未播：智齒

### 歌
*2010年：獸拳戰隊（特攝《獸拳戰隊》主題曲，同張景淳、羅鈞滿及李豪合唱）

## 出面網頁

* 
* 
* 
* TVBeople
* 
* 
* 
* 

類:前無綫電視男藝員
韓君婷

**韓君婷**（，）係1997年亞洲小姐競選亞軍，後來因為原冠軍朱燕珍隱瞞婚姻狀況，畀電視台褫奪后冠，韓君婷升做冠軍。
陳煒

**陳煒**（**Alice Chan Wai**，花名**煒哥**，）係香港女藝人，亦係1996年亞洲小姐競選冠軍。佢喺中國北京出世，選完亞姐之後加入亞洲電視。2008年同臺灣生意人顏志行結婚，淡出娛樂圈，2012年離婚。2012年2月，陳煒復出娛樂圈，經好朋友江美儀介紹加盟無綫電視。佢喺2018年憑《宮心計2深宮計》喺《萬千星輝頒獎典禮2018》嘅「太平公主」攞到「最受歡迎電視女角色」女角色獎。

## 演出
### 電視劇（亞洲電視）

### 電視劇（無綫電視）

### 電視劇（中國大陸）

### 電視節目（亞洲電視）

### 電視節目（無綫電視）

### 電視節目（[[香港有線電視]]）

### 電視節目（[[新時代電視]]）

### 電影

### 電台節目
* 2012年：商業電台《大龍鳳》
* 2015年12月13號：香港電台第一台《舊日的足跡》- 專訪嘉賓

### 廣告代言
*「索芙特」洗髮水
* 詩琳控股集團
* 衍生行
* 花旗樂.拾蔬
* 雪纖瘦集團
* 凱倫堡
* 安生美容連鎖集團
* 龍皇酒家飲食集團

## 參考

## 出面網頁

* 
* 
* 
* 
* 
* 
*
楊恭如

**楊恭如**（；）係1995年亞洲小姐競選冠軍，三圍86、56、86，身高168厘米，體重48公斤，血型A型。

## 演出

### 劇集
*《縱橫四海》
*《劍嘯江湖》
*《國際刑警》
*《雪花神劍》
*《我和殭屍有個約會》

### 電影
*《甜蜜蜜》
*《風雲》
*《中華英雄》
*《黑社會》
*《行運一條龍》
*《古惑仔情義篇之洪興十三妹》
*2019年：《不義之戰》 飾 譚Sir太太

## 出面網頁
* 杨恭如Kristy的微博 新浪微博 
* 杨恭如_新浪博客 
* Kristy Yang - IMDb
趙心樹

**趙心樹**（）係香港浸會大學傳理學院前院長，上海出世。做過美國北卡羅萊納大學（:en:University of North Carolina）傳播學院教授，2009年返香港。

## 兼職
*中國政法大學、武漢大學客座教授，復旦大學信息與傳播研究中心兼職研究員。 

## 學歷
*復旦大學學士
*史丹福大學（Stanford University）碩士
*威斯康辛大學（University of Wisconsin-Madison）博士

## 做過
*上海無線電二十七廠工人
*《上海科技報》實習記者
*新華社浙江分社實習記者
*美國麥迪遜計算中心統計專家
*賓州州立大學助理教授
*明尼蘇達大學訪問教授
*夏威夷大學訪問教授
*香港浸會大學傳理學院院長

## 研究
* 政治傳播
* 選舉制度
* 商業廣告學
* 消費心理學
* 傳播法律與倫理
* 實用統計學
𨈓

**𨈓**（過往讀 ，如今讀 ），俗寫**𡃁**。𨈓係個會意字，體形細小咁解。例如：「𨈓仔」、「𨈓妹」指細路仔、細路女；但係「𨈓仔」、「𨈓妹」係亦都會用來貶稱一尐幼稚、思想唔成熟嘅人，唔一定係體形矮細，而係引申出來嘅意義。呢個字坊間俗寫做「𡃁」。

原來，四川話都有呢個字：喺南川讀；成都有個講法：「大拇指哥，二拇指弟，中三娘，王計，小𨈓包不成氣」；另外，四川話有個詞：「𨈓瓤」，用來形容人／事弱小。

## 參考

* 《擔天望地──廣府俗語探奇》　潘永強著　香港中華書局2005-10-04初版　ISBN 962231578X 
* 
*
南袞

**南袞**（韓文：남곤；），字**士華**（사화）、號**止亭**（지정）、**知足堂**（지족당）、諡號**文敬**（문경），係李氏朝鮮後期文臣、政治人、儒學者、畵家、性理學思想家。佔畢齋金宗直做門人及士林派黨是早期嘅黨員。1523年4月18號到1527年3月做李氏朝鮮嘅總理。

## 著書
*止亭集 
*柳子光傳 
*南岳唱酬錄 

## 睇埋
* 士林
* 金宗直
* 金詮
* 金宏弼
* 金安國
* 沈貞
* 洪景舟
* 趙光祖
* 金安老
* 金正國
朱慧敏

**朱慧敏**（，）係2004年度香港小姐競選亞軍。

## 演出

### 電視劇（ViuTV）
*2020年：《地產仔》飾 蔣秋霞（霞姨）

### 電視節目（ViuTV）
*2022年：《娛論潮》 第27集嘉賓

## 感情生活
佢曾經同親中派生意人何志堅傳出緋聞但何志堅與佢都分別就緋聞作出否認。

## 睇埋
* 玫瑰崗學校

## 出面網頁
* 

## 參考來源
朱希敏

**朱希敏**（，）係2011年香港小姐競選亞軍，參選時23歲，身高5'9.75"，體重121磅，三圍33"25.25"36"。佢之後曾經幫過無綫電視《香港美食100強》做主持，但無幾耐就退出咗娛樂圈。

## 出面網頁
* 14. 朱希敏 - 2011香港小姐競選 - tvb.com
尹元衡

**尹元衡**（韓文：윤원형；），字**彦平**（언평）、爵**西原府院君**（서원부원군），係李氏朝鮮早期文臣兼外戚、政治人、儒學者。1563年1月17號到1565年8月15號做李氏朝鮮嘅總理。

勳舊派嘅一員和朝鮮中宗到朝鮮明宗朝嘅小尹領首及大尹領首尹任嘅九村姪。朝鮮中宗做第三繼妃文貞王后嘅五弟及第二繼妃章敬王后嘅九村姪，先任總理金詮嘅孫壻。

## 屋企
* 阿爸：尹之任（1475年 - 1534年） 
* 阿媽：全城府夫人 全義李氏
** 兄：尹元凱
** 兄：尹元亮（1495年 ~ 1569年） 
** 兄：尹元弼（1496年 ~ 1547年）
** 兄：尹元老
** 妹：文定王后，朝鮮中宗第三繼妃及朝鮮明宗嘅生母
* 夫人：金氏，金詮做三男金安遂嘅女
* 妾：鄭蘭貞

## 參考


## 出面網頁
* 윤원형(尹元衡) 
* 尹元衡:Daum
黃喜

**黃喜**（；），初名**壽老**、字**懼夫**（구부）、號**厖村**（방촌）、爵**南原府院君**、諡號**翼成**（익성），係大朝鮮國早期文臣、政治人、儒學者、性理學思想家。1427年至1430年同1431年做朝鮮左議政，1431年9月到1449年做朝鮮領議政。
汶萊

**汶萊達魯薩蘭國**（爪夷文：بروني دارالسلام；馬來文：Negara Brunei Darussalam；英文**State of Brunei, the Abode of Peace**或者**Nation of Brunei, the Abode of Peace**），簡稱**汶萊**（**Brunei**），以前叫**婆羅乃**，係婆羅洲北岸一個東南亞國家，成個國土畀馬來西亞沙撈越州所分割、環繞。汶萊係東南亞聯盟成員之一，主要宗教同國敎係回教，係一個產油國，石油同埋天然氣嘅生產同出口大約佔國內生產總值大約67%。1984年1月1號汶萊脫離英國獨立，1月7號加入東盟。汶萊係一個唔使交稅嘅國家之一。

## 分區
汶萊有4個縣（daerah）：
* 摩拉縣係汶萊最細嘅縣，首府斯里巴加灣市（Bandar Seri Begawan）屬於呢個縣，面積571平方公里，人口230,030。
* 馬來奕縣係汶萊最大縣，面積2,724平方公里，人口55,602。
* 淡布隆縣，面積1,304平方公里，人口8,563。
* 都東縣，面積1,166平方公里，人口38,649。

## 史
據《新唐書》、《舊唐書》，唐宋時同中國各國，都有來往。明朝張燮（1574年—1640年）本《東西洋考》亦有關於汶萊嘅記載。

## 人口
文萊總人口大約41萬，馬來人佔大約2/3，土著佔6％，人口最多嘅少數民族係華人，大約佔總人口15%，大多數華人信佛教，華人以閩南人佔大多數，其餘12％人口係其他民族（包括印度人）。

### 宗教

## 地理

汶萊坐落喺全年濕熱嘅婆羅洲熱帶雨林，成片國土畀馬來西亞沙撈越分為東、西兩部分。以往穿梭兩者之間需要經過沙撈越林夢，直至淡武隆大橋喺2020年通車之後，先將兩者直接連起嚟。

汶萊總面積有5,765平方公里（2,226 sq mi），海岸線長達161公里（100 mi），喺南中國海隔離，同馬來西亞有381公里（237 mi）長嘅邊界、500平方公里（193 sq mi）水域同埋一個 200海哩（370公里; 230 mi）嘅專屬經濟區。

大約97%總人口住喺汶萊西部 (馬來奕縣、都東縣同摩拉縣)，只有大約10,000人住喺東部高山地帶（淡武隆縣）。喺2010年7月，汶萊總人口大約408,000，其中大約150,000人住喺首都斯里巴加灣市。其他主要城鎮包括港口城市 Muara，石油製造城市 Seria ，同埋隔離城鎮馬來奕 (Kuala Belait)。 喺 Belait District, Panaga 地區有好多歐洲人住喺度，因為嗰區有 Royal Dutch Shell 同 British Army housing 以及充足休憩設施。

大部分汶萊土地都喺婆羅洲熱帶雨林生態區低地；高山熱帶雨林地區喺內陸。

### 氣候
汶萊全境接近赤道，屬熱帶雨林氣候，無颱風、地震等天災。

## 經濟
原油同天然氣係國家嘅主要支柱，佔國內生產總值（GDP）90%。喺東南亞，石油儲量同產量僅次於印尼，居第2位。汶萊係世界上最有錢國家之一，同新加坡一樣喺東南亞一樣咁有錢，但係汶萊依家仍被視為發展中國家。

2005年汶萊人均國內生產總值係15,964美元，國民唔使交個人所得稅。

2010年汶萊人均國內生產總值為51,600美元。

### 貨幣

## 文化

汶萊文化同馬來西亞以及印尼相似。另外，伊斯蘭文化亦帶嚟好大影響。

汶萊主要官方語言係馬來語，但係英文都係一個主要語言之一，亦係學校必修科目之一。

作為一個伊斯蘭教法國家，汶萊禁止喺公眾地方買賣同享用酒精飲品。只允許非穆斯林入境時攜帶少量酒精飲品作私人享用。

## 交通
由於汶萊油價相對平，大多數人會選擇自己揸車，所以巴士數量唔多。另外，汶萊國土相對較細，交通配套尚算齊全，有高速公路連接國內重要地方，東至斯里巴加灣市西至馬來西亞邊境，汶萊國際機場係汶萊唯一一個機場，航點主要係東南亞、東亞同大洋洲一帶。


File:汶萊國際機場入境大廳.jpg|汶萊國際機場入境大廳同上層餐廳區
File:汶萊國際機場入境字樣.jpg|汶萊國際機場入境字樣
File:汶萊國際機場外清真寺Airport Mosque.jpg|汶萊國際機場外嘅清真寺


## 假期同節日

## 體育
足球係汶萊一種好流行嘅運動。

汶萊運動員亦參與過國際比賽，包括
奧林匹克運動會、英聯邦運動會同埋東南亞運動會。喺1996年、2000年同2004年奧運會，汶萊派咗一位運動員參賽，而喺2012年倫敦奧運會入面，汶萊派咗兩位運動員，其中包括第一位女奧運會運動員代表。由1990年以嚟，即使汶萊有派運動員參加英聯邦運動會，但係汶萊運動員仲未喺任何運動入面贏得任何獎牌。汶萊舉辦過1999年東南亞運動會。

## 攷

## 出面網頁

* Home - GOV.BN Portal 汶萊政府官方入門網站  
* Brunei Tourism | Unravel Brunei
* 
* 
* 
* 
* 
*
噍

**噍**（讀趙 ，又讀），又寫**𡁻**，係動物用牙將嘢食咬碎嘅過程，通常都係為咗食嘢‎，亦係消化過程嘅頭一步。有少數情況噍完唔會吞落肚，譬如噍香口膠。

## 參考

* 《擔天望地──廣府俗語探奇》　潘永強著　香港中華書局2005-10-04初版　ISBN 962231578X 第94頁
* 
* 
*
廚房

**廚房**，係煮食嘅房。由尋常屋企一間房仔，到容納過百人嘅都有。視乎大細，通常會放爐灶，會放水盆等用來洗嘢，有檯可以整食材，放刀具切嘢，放餐具來上菜，放廚具煮嘢，亦有地方放食材。

現代廚房通常會有電器，好似雪櫃用來雪凍嘢食，微波爐用來叮熱啲嘢食咁。

## 睇埋
*廚師
*酒店
*餐廳
*西餐
*大牌檔
*水吧
*食品加工場
*開放式廚房
*後欄
*抽油煙機
*熱廚房
*煙囪
末代政府

**夕陽政府**，又叫**夕陽政權**、**末代政權**、**看守政府**咁，係政權新舊更替時出現管治現象。

嚮更換時期，分為兩種制度，其中新政府已經出現，而舊政府未落台，成為雙頭馬車。其二或者舊政權就落台，新政府未有出現，出現管治真空，無政府主義。

看守政權未必一事無成，但係推出新政策若成功，或者成「為他人造嫁衣」。又或成為「千古罪人」，為下代施政埋下地雷。所以思想包袱，公務員心態洗手等放工，成為跛腳鴨政府。

## 睇埋
*米哈伊爾·戈爾巴喬夫
詹小屏

**詹小屏**（**Judi Jim**；）係香港歌手、節目主持、電視幕後制作。喺香港嘅電台、電視台工作。喺商業電台早年，做唱片騎師。當初以忘不了的你唱到走紅。喺無綫電視早年，做編導兼主持。後期喺香港電台做幕後，做過節目八十年代面面觀，同埋聽歌學英文。

## 事業
讀瑪利諾修院學校 ，中間參加報社公開歐西歌唱比賽，得冠軍。咁受邀入商業電台，做節目主持，介紹歐西流行曲，可謂早年香港唱片騎師。放學孭書包去商業電台，主要做點唱，無乜介紹部份。當年商業電台重喺荔枝角，佢覺得風景非常好。一九六六年入百代唱片，唱歐西同國語歌，以忘不了的你走紅，香港好受歡迎。

佢入讀過崇基學院英國文學系，讀咗兩年，太似中學就唔讀。一九六七年入無綫電視，啱啱開臺無耐，就向佢招手。佢本身想做編導，無綫要佢兼做主持。開臺節目星光晚會做主持歌手，潘迪華、潘秀瓊都係常客，關正傑叫新人。曾經去過臺灣登臺同錄唱片。亦有主持山水之歌，節目由山水音響冠名贊助。一九七〇年，唱咗無綫電視首支片集主題曲星河，顧家輝作曲。佢唱厭咗國語歌，皆因啲歌講女人懦弱，等老公返來。之後差唔多完全退居幕後，離開香港電台又去做英國廣播電台，之後又返香港電台，做幕後監製。八十年代已經做到高級總監，製作八十年代面面觀，探討時事。

一九八二年十一月廿三號，年青人周報，就有篇小美訪問佢，講到啲人睇佢做老牌歌手，實情佢出早，好後生。一九八四年節目聽歌學英文首播，佢同詹德隆一齊主持，每集三分鐘，用歌教英文。

## 屋企
佢祖家做文房四寶，係老字號。

一九七〇年十二月廿六號結婚，老公梁濃剛，當時香港電台同事，亦係樂評人同無綫電視管理層。婚禮喺九龍聖德肋撒堂，伴郎屠用雄，伴娘張敏儀。

## 攷
Nobody's Child (Hank Snow嘅歌)

《**Nobody's Child**》係首英文歌，即係無人無物、無人要嘅細路咁意思。首歌一九四九年出，好多人出碟唱過，當中有披頭四。香港陳美齡一九七一年出過碟，唐名就嗰時定落。另一位香港歌手愛蓮達，亦喺同年出碟唱過。

首歌講孤兒院有個孤兒，等人收養，之不過每當有人睇中，知道佢盲，就㨂第個。
驗身

**驗身**，又叫**身體檢查**、**健康檢查**，係用醫學測試，檢查身體有冇病，萬一有都可以及早醫，又有預防作用。

## 檢乜
心肝脾肺生產器

## 點檢
*驗血
*驗尿
*度高
*X光片
*磅重
*超聲波

## 為乜要檢
*保險公司要求
*軍隊新丁
*產前檢查
孕婦

**大肚婆**，又叫**孕婦**，係個肚陀住個胎嘅女人，佢哋嚮人口發展有重要身分。大肚婆有共通心理、生理特徵，同埋消費需要。懷孕期需要好多營養，大嘅唔食細嗰個都要食。
鬭

**鬭**字讀，意思係接合、駁埋，泛指木工造檯造櫈，例如：鬭木；由此引申出觸碰嘅意思，例如：唔准鬭我啲嘢。呢個字亦有人寫做「鬥」、「鬪」、「鬦」。

## 參考

* 《論粤方言詞本字考釋》　陳伯煇著　香港中華書局1998年5月初版 ISBN 9622319475　第23頁
* 《擔天望地──廣府俗語探奇》　潘永強著　香港中華書局2005-10-04初版　ISBN 962231578X 第120頁
* 
* 
*
三國志 中原嘅霸者

**三國志 中原嘅霸者**

遊戲類型
歷史模擬遊戲


適應機型
家庭電腦


研發
南柯


運營
南柯


人數
1人


介質
備份卡匣


發售日期
1988年7月29號


《**三國志 中原嘅霸者**》（）係1988年7月29號由南柯（而家係萬代南柯遊戲）發售嘅家庭電腦用遊戲軟件。遊戲系統重簡單過光榮嘅「三國志系列」。

另外，有關續篇嘅《**三國志II 霸王嘅大陸**》（）喺本項一併記述。

## 概要
玩家喺遊戲開始之前必須回答幾個問題作為「英雄類別性格診斷」，並據此從劉備、劉璋、孫權、曹操、馬騰、袁紹（實際嘅遊戲中係日文嘅片假名）6位君主中自動選出。但係因為問題數量唔多，重複多次後好容易就會明晒玩到任意君主嘅選項。

各武將嘅參數係「**體力**」、「**智力**」、「**武力**」、「**仁德**」、「**忠誠**」。

## 內政·戰略
顯示喺屏幕底部嘅4個圖標，可以從呢度發出命令。

玩家每發出1次命令消費1枚命令書（睇自國嘅情報嘅場合等除外）。保存1次數據都消費1枚命令書。命令書嘅枚數係根據可支配嘅城數，同埋遊戲開始時選擇嘅水平決定嘅。

以下1次命令消費1枚命令書。此外，標有★嘅項目係《三國志II 霸王嘅大陸》追加嘅命令。

### 城命令
*城嘅樣
*武將嘅移動
*情報收集
*國家建設
*睇道
*★策略
*★防災
*記錄

### 倉命令
*給予
*運輸
*贈送

### 軍隊命令
*偵查
*徵兵
*出征

### 街命令
*武器店
*學問所
*醫院
*當鋪

## 打仗
各武將被設定咗任一部隊屬性。部隊屬性有「**平軍**」「**山軍**」「**水軍**」3種，各自有對移動同埋攻擊等嗰陣有利嘅地形。此外部隊嘅兵力喺500人以下嘅場合同以上嘅場合需要嘅機動力唔同。因此部隊配置嗰陣有必要考慮屬性同埋之後嘅移動呢兩方面。

都存在啲計略同埋陣形，通過有效嘅使用可以有利咁進行戰略。

## 三國志II 霸王嘅大陸

**三國志II 霸王嘅大陸**

遊戲類型
歷史模擬遊戲


適應機型
家庭電腦


研發
南柯


運營
南柯


人數
1人


介質
備份卡匣


發售日期
1992年6月10號


喺1992年6月10號發售。雖然基本嘅遊戲系統繼承咗前作，同前作唔同嘅係玩家可以自由咁選擇君主。遊戲嘅舞臺係西曆189年，可以選擇嘅君主有劉備、劉璋、孫策、曹操、馬騰、袁紹、董卓7人。此外一部分嘅武將畀設定咗特殊嘅計略。

戰爭追加咗兵糧嘅概念，城裏面嘅商店都可以處理同米有關嘅事。此外同其他勢力嘅同盟（然而，實質上接近停戰條約），對其他武將嘅偵查、離間成為可能等等，戰略模式命令增加嘅同時自然災害等事件亦發生咗。

## 攻略本
*《三國志　中原嘅霸者　必勝攻略法》（家庭電腦完美攻略系列（51）），編著：Fighting工作室，雙葉社，定價380日元，1988年，新書：ISBN:9784575151084
*《三國志　～中原嘅霸者～　完全攻略技術書》，德間通訊，1988年，新書120頁：ISBN:9784886581198
*《三國志II　霸王嘅大陸　必勝攻略法》，雙葉社，定價650日元
𨀤

**𨀤**字讀，意思係跌低，例如：𨀤低、𨀤響條街處。

## 參考
* 《擔天望地──廣府俗語探奇》　潘永強著　香港中華書局2005-10-04初版　ISBN 962231578X 第137頁
* 
* 
*
撓

**撓**字多數人知道讀，有彎曲、屈服嘅意思，例如：阻撓。

不過呢個字其實重有第二個音：，係搲噉解，例如：「撓痕」、「撓頭」。《水滸全傳》第卅一回有咁寫：「正是**撓**着我的癢處。」《西遊記》第廿三回都有用呢個字：「那八戒聞得這般富貴，這般美色，他卻心癢難**撓**。」

## 參考

* 《擔天望地──廣府俗語探奇》　潘永強著　香港中華書局2005-10-04初版　ISBN 962231578X 第135頁
* 
* 
*
嫗

**嫗**字讀，解作母親、老婦，從而引申出孵蛋、孕育嘅意思。所以有「嫗仔」一詞。

## 參考

* 《論粤方言詞本字考釋》　陳伯煇著　香港中華書局1998年5月初版 ISBN 9622319475　第32頁
* 
* 
*
吹水

**吹水**係個粵語俗語。按字面理解，係形容講嘢講到噴哂口水嘅景象，亦叫「發噏瘋」，然而爾個並唔係最常見嘅用法。

*平時或者見到周圍嘅人都會話「飲下茶，吹下水」之類。喺爾度，「吹水」係指「傾下偈，隨便噏噏」嘅意思，只係表示對話輕鬆。
*喺另外一種場合，譬如話「有乜可能啊？！明顯佢喺度吹水啦！」，吹水就係指假話、大話、空話……有「大隻講」嘅意思，而用「吹水唔抹咀」描述，會更加應境。

## 睇埋
*打牙骹

## 引咗
李澤鉅

**李澤鉅**（**Victor Li Tzar-kuoi**，），花名「**小超人**」，係香港首富李嘉誠嘅大囝，李澤楷嘅大佬，揸住加拿大國籍。李澤鉅喺1985年大學畢業，同一年加入長江實業，依家係長江實業主席同埋集團聯席董事總經理。李澤鉅嘅總資產值有7.3億加元http://www.canadianbusiness.com/after_hours/lifestyle_activities/article.jsp?content=20061204_83955_83955&page=6。
## 部分公職
* 第十四屆全國政協委員特邀香港人士
*香港再出發大聯盟發起人

## 政治立場
佢係香港親中派一員。
### 選舉及提名經歷
2006年，佢喺選舉委員會界別分組選舉自動當選成為選委（中國人民政治協商會議）。

喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考
* 
* 
* 
* 
* 


類:全國政協香港委員
重播

**重播**係電台電視節目嚮首播之後，再次重複廣播。重播節目內容多數同首播冇乜分別。

重播節目收視率多數低過首播，除非個主角演員咁橋瓜咗，用重播嚟記念佢。

## 為乜
*應觀眾要求
*廣告商贊助
*24小時廣播，用重播充斥時間
*重播比首播成本低
*新聞報告

## 天敵
*錄影機
*盜版
*自選影像
*YouTube
秋香怒點唐伯虎

《**秋香怒點唐伯虎**》（）係無綫電視古裝粵語電視劇，由胡杏兒、陳豪領銜主演，監製劉家豪。套劇2010年首播。

## 賣點
* 男主角好色
* 女主角美色
* 主題曲點題

## 內容
大明高人唐伯虎係江南四大才子之首，佢好多情，力敵美艷女色秋香。

## 出面網頁
* 秋香怒點唐伯虎 - 主頁 - tvb.com
約道

**約道**（**York Road**）係香港九龍塘一條馬路，係有錢人住宅區，兩邊都起咗一排排大呎吋嘅獨立屋豪宅。

## 出名建築
唐英年家族祖屋，九龍塘約道5號A大宅同埋7號相連地段，2012年2月成為新聞頭條，因為佢涉嫌秘密起地庫；單嘢唐英年支吾以對。有電台質疑唐英年誠信，叫佢唔好參選2012年香港特別行政區行政長官選舉。2月16號屋宇署人員入過去查，確認真係有僭建，而唐英年自己都認。

## 附近
*窩打老道
*九龍塘站

## 參考
宋浚吉

**宋浚吉**（韓文：송준길；1606年十二月二十八—1672年十二月二），字**明甫**、號**同春堂**·**同春**、諡號**文正**。係大朝鮮國後期嘅文臣、政治人、儒學者、畵家、性理學思想家。李朝後期嘅性理學嘅巨頭兼禮訟論爭嘅主要人物、海東十八賢之一人。西人黨嘅保守派領導人嘅一人、金長生·金集門人及宋時烈嘅平生朋友及親族。南人黨領許穆、尹善道、尹鑴嘅政敵之一。

## 睇埋
* 禮訟論爭
* 西人
* 金長生
* 金集
* 宋時烈
* 許穆
* 尹善道
* 尹鑴

類:大朝鮮國政治人

類:大朝鮮國作家
類:大朝鮮國詩人
永宣君

**永宣君**（韓文：***'，），名'''李埈鎔'''（韓文：***'），字**景極**（韓文：****），號**石庭**（韓文：）·**松亭**（韓文：），係朝鮮政治人物，重係興宣大院君嘅嫡長孫、朝鮮高宗嘅侄，興親王李載冕嘅大崽。 

## 生涯
1874年11月，閔妃發動政變，興宣大院君落台。

1886年，袁世凱同興宣大院君打同通，諗住擁立永宣君，但係失敗咗。

1893年，興宣大院君想利用東學黨搞政變，扶植永宣君，但係又失敗咗。

1894年，朝鮮東學黨喺全羅道、慶尙道同忠淸道起義，興宣大院君又想煽動東學黨搞政變。呢一年，朝鮮搞官制改革，永宣君升官做內務協辦，實質上係內務大臣。

1895年，永宣君落台。

1897年，走難去英國。

1899年，去日本。

1907年，返朝鮮。

1917年，心臟病發瓜柴。

## 屋企
* 老頭：李載冕
* 老母：豊山洪氏（1844年-1887年12月）
* 細佬：李（左土右汶）鎔
* 繼媽：驪州李氏（1883年-1978年）
* 夫人：南陽洪氏，無崽
* 夫人：光山金氏（1878年-1955年），無崽
* 副室：全氏，庶女李辰琬（1916年-1997年）

## 睇埋
* 朝鮮高宗
* 明成皇后
* 興宣大院君
* 興親王
* 東學民亂

## 出面網頁
* 李埈鎔
* 李埈鎔
* 李埈鎔
金宗直

**金宗直**（韓文：김종직；），字**季溫**（계온）·孝盥（효관）、號**佔畢齋**（점필재）、諡**文忠**（문충），係李氏朝鮮早期文臣、政治人、儒學者、性理學思想家、士林派嘅始祖同弔義帝文作者。

## 著作
* 佔畢齋集
* 靑丘風雅
* 東文粹
* 堂後日記
* 遊頭流錄
* 紀行錄
* 一善誌
* 彝尊錄

## 睇埋
* 戊午士禍
* 甲子士禍
* 金馹孫
* 鄭汝昌
* 金詮
* 金宏弼
* 南袞
尹鑴

**尹鑴**（；），初名**斗魁**、字**斗魁**·**希仲**、號**白湖**·**夏軒**、諡號**文簡**。係大朝鮮國後期嘅文臣、政治人、儒學者、性理學思想家。性理學者兼原始儒學主意者及李朝後期嘅性理學嘅巨頭兼禮訟論爭嘅主要人物。北人出身轉向南人同南人强傾派的中進。

## 著作
### 著書
* 白湖全書
* 白湖讀書記
* 周禮說
* 洪範說
* 中庸大學後說
* 中庸說
* 白湖文集

### 作品
* 顯宗大王行狀

## 睇埋

* 禮訟論爭
* 南人
* 淸南
* 濁南
* 許穆
* 許積
* 尹善道

* 宋時烈
* 宋浚吉
* 金壽恒
* 金集
* 西人

## 出面網頁

* 尹鑴:Naver 
* 尹鑴 
* 尹鑴:韓國歷代人物鍾合情報 
* 尹鑴:Nate 
* 尹鑴 
* 尹鑴 
* 尹鑴 
* 白湖讀書記 
* 白湖文集 

## 參考


類:大朝鮮國政治人

類:大朝鮮國作家
類:大朝鮮國詩人
陽宅風水

**陽宅風水**，係風水一支，專講生人地方，住同做嘅環境係點，地方可以係屋企、公司、鋪頭、工廠。同死人地方嘅陰宅風水相對。有啲專門講人住嘅地方，叫**家居風水**。

風水流行於唐人社會，亦有啲唔係唐人信，因爲風水深藏唐人嘅人文社會，中國通、考古學家同地產經紀都要有啲認識。因爲風水不能用科學所證，有啲人會認爲佢迷信。

## 家居風水
家居風水講究擺設布局，好似大門、窗口見到乜，有冇煞氣，擺乜嘢去擋煞咁，以保屋企人行好運。風水師會提議擺唔同，好似八卦鏡、魚缸、石獅、銅錢等等，各有唔同用途。
四大探長

**四大探長**係指香港警隊中曾經出現嘅四個華藉探長，呂樂、藍剛、韓森同顏雄，佢哋因為以權謀私，貪污致富。收尾ICAC行動，佢哋要走路或坐監收場。

佢哋嘅故事成為香港電影題材。
八卦鏡

**八卦鏡**，係唐人風水迷信架生，掛嚮大門外門楣上或露台上嘅一面有八卦嘅鏡，迷信有化煞納福功能。八卦鏡係八邊形架生，代表八個方位東、南、西、北同埋東北、東南、西南、西北方。

## 八卦構造
八卦起源自伏羲氏。八卦鏡分別刻有：乾、坤、震、巽、坎、離、艮、兌等八個卦象，代表天、地、雷、風、水、火、山、澤等八個自然現象。

## 種類
八卦鏡分為凸鏡、凹鏡同平面鏡三種，分別有化煞、護宅，同反射作用。如果八卦鏡上，加埋刀劍三叉則更犀利，俗稱「三叉八卦」，可以引發對面鄰居不和，家宅不寧，化吉為凶。

## 出面網頁
*http://blog.yam.com/sa6969/article/23998413
風水

**風水**，就係同個地方睇相，現場考察地理風水，叫地相、古代叫堪輿，用來選擇宮殿、村落選址、墓地建設咁。原意係選擇合適地方。

風水嚮華人社會好流行，亦有啲唔係唐人信，因爲風水深藏唐人嘅人文社會。由於風水唔可以用科學理解，有啲人會認爲佢係迷信。

## 有乜用
除咗風水師，炒樓、中國通、考古學家、建築師同地產經紀都要識啲風水，為咗搵食。

## 相關

* 風水 (小說)，衛斯理小說
風水 (小說)

《**風水**》係倪匡科幻小說衛斯理系列其中一本，講主角衛斯理幫一個篤信風水嘅有錢佬返上中國大陸搬祖墳，結果體驗到文化大革命種種荒謬嘅故仔。
誠信

**誠信**係文明社會嘅核心價值，承諾思想行為一致，客觀證明有信用。相反冇誠信嘅係偽君子。有關誠信，嚮古今中外都有講到，包括倫理學、宗教、專業操守、人事管理同埋政治學《君王論》。

對於誠信，受眾要求較高嘅包括律師、會計師、教師、牧師、銀行家、公眾人士、政治人咁。

## 說法
*人無信不立

## 睇埋
*縮水樓
*發水樓
*化妝樓
*商品說明條例

## 出面網頁
* http://hk.chiculture.net/0308/html/b01/0308b01.html
偽君子

**偽君子**係指一個人表面係君子，講仁義道德誠信，實質經唔起自私自利引誘，做出損人利己嘅事。偽君子或者以高道德標準要求人哋，但係俾人問到自己所作所為，就支吾以對。

## 例子
*《偽君子》，法國作家莫里哀（）喜劇，又譯《偽善者》、《偽君子塔土夫》。
*《偽君子》，1926年嘅默片，改篇劇。
*武俠小說《笑傲江湖》嘅反派岳不群。
林欣彤

**林欣彤**（；），係一個香港女歌手。鄉下喺廣東中山，佢讀過港九街坊婦女會孫方中小學、南亞路德會沐恩中學同埋香港專業教育學院（青衣分校）航空與客運服務高級文憑課程，早年志願係做空中小姐。

林欣彤參加過多項音樂比賽同喺大型活動裏面表演，喺2008年十八區超新星歌唱大賽攞冠軍（巨聲幫嘅何紫慧同埋陳康健都有參賽）同埋第16屆香港專業教育學院（青衣）學生會歌唱比賽攞冠軍。後來佢喺香港無綫電視節目《超級巨聲2》攞冠軍，之後經無綫電視簽約英皇娛樂集團出唱片。

## 生涯
2011年，林欣彤推出第一隻單曲《洗澡》，俾外界批評為歌詞無意思。雖然係咁，《洗澡》依然登上香港電台同勁歌金榜第一位，力證林欣彤受傳媒歡迎。8月，佢隻個人大碟《Vocalist》開售，好快就登上香港唱片商會銷量榜冠軍位置，停留咗連續四個禮拜。

2012年，林欣彤勇奪各大電台新人獎，俾外界認定為現時最有前途女歌手，有潛質成為天后。2月，林欣彤透露話錄緊歌，第二隻唱片就快出。

## 派台歌成績

*（*）上緊榜
*（-）未能上榜
*（×）冇派往該台
*（**(1)**）兩週冠軍
*包括2020年後嘅冠軍歌曲
*2020年開始

## 演出

### 節目演出（ViuTV）
*2019年：《估你唔到》（第9-10集嘉賓）
*2020年：《Chill Club》（第10、52集嘉賓）
*2020年：《吃掉前男友》（第6-7集嘉賓）
*2021年：《轉機 ON AIR》（第40集嘉賓）
*2021年：《調查男女》（第12集嘉賓）
*2021年：《AH佛真·惜玩》（第7-8集嘉賓）
*2022年：《你是我的後援會》（第6-7集嘉賓）
*2022年：《粉絲福利署》（第37集嘉賓）
*2022年：《Dr.Any毛》（第7集嘉賓）
*2023年：《讓我一次買個夠》（第8集嘉賓）
*2024年：《我想身體健康》（第34集嘉賓）

## 參考

## 出面網頁

* 
* 
* 
* 
*
加拿大大學校際體育總會

**加拿大大學校際體育總會**係加拿大嘅全國性大學體育組織，而家有54間可以頒授學士或以上學位嘅會員學校。

另一個全國性嘅高校體育組織係加拿大專上院校校際體育總會。加拿大有部份院校同時係呢兩個總會嘅會員：通常大型院校打加拿大大學校際體育總會；中小型院校或者大型院校嘅非主要運動隊打加拿大專上院校校際體育總會。

## 組織運動

## 賽區

加拿大大學校際體育總會包括四個賽區：
* 大西洋賽區（Atlantic University Sport）
* 魁北克賽區（Réseau du sport étudiant du Québec）
* 安大略賽區（Ontario University Athletics）
* 加西賽區（Canada West Universities Athletic Association）

## 會員

### 已經退出

西門菲沙大學家族隊而家喺美國全國大學體育協會（NCAA）乙組西北賽區比賽。
鄭逑

**鄭逑**（，），字**道可**·**可父**、號**寒岡**、諡號**文穆**，係李氏朝鮮中期文臣、政治人、儒學者、畵家、性理學思想家。南人·北人黨嗰政身的地主嗰學門的·政治的後見人。李滉·曹植嗰門人。李朝後期禮學者及王室嗰特殊性·絶對性主張王士不同禮說嘅昌始者、南人黨嘅禮訟論爭嘅主要人物許穆·尹鑴·尹善道嗰老師。

## 著作
*寒岡文集
*太極問辨
*家禮輯覽補註
*五先生禮說分類：司馬光·張載·程顥·程頤·朱子的學說鐘合書
*羹墻錄
*心經發揮
*深衣製造法
*禮記喪禮分類
*五福沿革圖
*退溪喪祭禮問答
*改定朱子書節要總目
*聖賢風
*聖賢風範
*洙泗言仁錄
*濂洛羹墻錄
*冠儀
*婚儀
*葬儀
*稧儀
*朱子詩分類
*古今會粹

### 歷史書
*歷代紀年
*古今忠謨
*治亂提要
*臥龍誌
*昌山誌
*同福志
*關東志
*永嘉志
*平壤志
*咸州志

### 醫書
*醫眼集方
*廣嗣續集

## 出面網頁

* 鄭逑 
* 鄭逑 
* 鄭逑 
* 寒岡 鄭逑 
* 鄭逑:韓國歷代人物鍾合情報 
* 鄭逑
硫磺島戰役

**硫磺島戰役**係第二次世界大戰期間，1945年2月19號到3月26號日軍同美軍為爭奪硫磺島（Iwo Jima）進行嘅一次激戰，雙方傷亡慘重。最後美國打嬴。
北京填鴨

**北京填鴨**，又叫**北京烤鴨**或者**片皮鴨**，係出名北京菜，燒好隻鴨片佢層皮，連埋大蔥絲、青瓜絲、甜麵醬，用饃饃夾埋一齊食，剩低個鴨架可以起肉煮過，或者攞去煲湯。

## 註

## 睇埋
*燒鴨
豬橫脷

**豬橫脷**，又叫**豬胰**，係食用豬嘅胰，響隻豬嘅腹部，同豬腸打橫連著，好似條脷，所以叫「豬橫脷」，唔關「豬脷」事。豬橫脷有清濕熱功效，廣東人會將佢加入雞骨草煲湯飲。

## 睇埋
*豬雜
*豬肚
*豬大腸
*粉腸
*沙離督
羅湖編組站

**羅湖編組站**（**Lo Wu Marshaling Yard**）係港鐵公司管轄嘅貨運車站（2007年兩鐵合併前由九廣鐵路公司管轄）。車站喺香港上水虎地坳道，即係上水站同埋羅湖站之間一條東鐵綫專用支線上面，但係因為唔係客運站，所以唔顯示喺港鐵車站嘅路線圖入面。

## 使用狀況
上水屠房站初時係東鐵綫嘅貨運專用車站，辦理牲口終到，離港深邊界嘅羅湖只有兩分鐘車程，運牲口嘅貨運列車可以直接駛去屠房月臺落貨。但係家下運去上水屠房嘅牲口唔再用貨運列車，全部都係用貨車直接運送，羅湖編組站就淨係留返唻調度貨運列車同埋擺列車。

## 出面網頁
* 上水屠房站 - 香港鐵路大典
燒鴨

**燒鴨**，舊時興叫**掛爐鴨**，係種廣東燒味，隻鴨質滿調味料，掛入炭爐用木炭高溫燒出嚟，以皮脆肉香為之正，通常點酸梅醬食。

燒鴨同燒鵝整法差唔多，但係燒鴨嘅肉質同份量都唔及燒鵝，不過燒鴨成本低，所以會用嚟代替燒鵝。喺香港，根據《商品說明條例》，將燒鴨當燒鵝賣係犯法嘅。

同燒腩一樣，隔夜燒鴨叫**火鴨**，譬如「火鴨絲炆米」。

## 睇吓
*燒鵝
*北京填鴨
*琵琶鴨
*板鴨
畢氏定理

（；簡稱**畢氏定理**），又有叫**勾股定理**、**勾股弦定理**或者**商高定理**，係指直角三角形兩條直角邊長度嘅平方嘅和等於斜邊長度嘅平方，即係數式
:a^2+b^2=c^2。

## 證明
呢個定理有好多方法去證明，方法可能係數學眾多定理中最多嘅。路明思（Elisha Scott Loomis）嘅 *Pythagorean Proposition* 一書中總共提到367種證明方式。

有人會嘗試以三角恆等式（例如：正弦同餘弦函數嘅泰勒級數）嚟證明畢氏定理，但係咁做會構成循環論證，所以唔用得，因為所有嘅基本三角恆等式都係建基於畢氏定理。

### 利用相似三角形嘅證法
有好多畢氏定理嘅證明方式，都係基於相似三角形中兩邊長嘅比例。

設 \triangle ABC 為一個直角三角形，直角係 C 角。由 C 點拉一條同 AB 垂直嘅直線，直線同 AB 嘅交叉點稱為 H。呢個新三角形 \triangle ACH 同原本嘅三角形 \triangle ABC 都有一個直角同 A 呢個共同角，所以三個角都一樣，所以兩個三角形相似。同樣道理，\triangle CBH 同 \triangle ABC 都係相似嘅。呢啲相似關係衍生出以下嘅比率關係：

因為
: BC=a，AC=b，同 AB=c，

所以
:\frac{a}{c}=\frac{HB}{a}\qquad同\qquad\frac{b}{c}=\frac{AH}{b}。

即係
:a^2=c\times HB\qquad同\qquad b^2=c\times AH。

綜合呢兩個方程式，可以得到
:\begin{align}
a^2+b^2&=c\times HB+c\times AH \\
&=c\times(HB+AH) \\
&=c\times AB \\
&=c^2\mbox{。}
\end{align}

### 歐幾里得嘅證法

喺歐幾里得嘅《幾何原本》一書中畀出畢氏定理嘅以下證明。設 \triangle ABC 為一個直角三角形，其中 A 係直角。由 A 點劃一直線至對邊，令佢垂直於對邊。延長條線將對邊上嘅正方形一分為二，佢嘅面積分別同其餘兩個正方形相等。

喺定理嘅證明中，需要以下四個輔助定理：
* 如果兩個三角形有兩組對應邊而呢兩組邊嘅夾角相等，兩個三角形就係全等（SAS定理）。
* 三角形面積係同底同高嘅平行四邊形面積嘅一半。
* 任意一個正方形嘅面積等於佢兩邊長嘅積。
* 任意一個矩形嘅面積等於佢兩邊長嘅積（據輔助定理3）。
證明嘅思路係：將上方嘅兩個正方形，透過等高同底嘅三角形，以佢嘅面積關係，轉換成下方兩個同等面積嘅長方形。

證明如下：
# 設 \triangle ABC 為一個直角三角形，直角係 \angle CAB。
# 個邊分別係 BC、AB 同埋 CA，依次序畫成正方形 CBDE、BAGF 同 ACIH。
# 畫出穿過 A 點嘅 BD、CE 嘅平行線。條線會分別同 BC 同 DE 喺 L 直角相交。
# 分別連接 CF、AD，形成兩個三角形 \triangle BCF、\triangle BDA。
# \angle CAB 同 \angle BAG 都係直角，因此 C、A 同 G 都係線性對應嘅，B、A 同 H 都係一樣。
# \angle CBD 同 \angle FBA 都係直角，所以 \angle ABD 等於 \angle FBC。
# 因為 AB 同 BD 分別等於 FB 同 BC，所以 \triangle ABD 一定同 \triangle FBC 相等。
# 因為 A、K 同 L 成同一直綫，所以四邊形 BDLK 面積係 \triangle ABD 兩倍。
# 因為 C、A 同 G 成同一直綫，所以正方形 BAGF 面積係 \triangle FBC 兩倍。
# 因此，四邊形 BDLK 嘅面積必定等如 BAGF =AB^2。
# 同埋，四邊形 CKLE 嘅面積必定等如 ACIH = AC^2。
# 將呢兩個結果相加，AB^2+AC^2=BD\times BK+KL\times KC
# 由於 BD=KL，BD\times BK+KL\times KC=BD(BK+KC)=BD\times BC
# 由於 CBDE 係正方形，因此 AB^2+AC^2=BC^2。
呢個證明係喺歐幾里得《幾何原本》一書第1.47節所提出嘅。

由於呢個定理嘅證明要靠平行公理，而且由呢個定理可以推出平行公理，好多人質疑平行公理係呢個定理嘅必要條件，一直到十九世紀嘗試否定第五公理嘅非歐幾里得幾何出現。

### 圖形重新排列證法
呢個證明咗以圖形重新排列證明。兩個大正方形嘅面積係 (a+b)^2。將四個相等嘅三角形移除之後，左邊剩底嘅面積就係 a^2+b^2，右邊剩底嘅面積係 c^2，兩者相等。

## 畢氏定理嘅逆定理
畢氏定理嘅逆定理係判斷三角形做鈍角、銳角或直角嘅一個簡單嘅方法，其中 AB=c 係最長邊：
* 如果 a^2 + b^2 = c^2，\triangle ABC 係直角三角形。
* 如果 a^2 + b^2 > c^2，\triangle ABC 係銳角三角形。
* 如果 a^2 + b^2 ，\triangle ABC 係鈍角三角形。

## 高維空間嘅畢氏定理
n維空間中，s係各直角邊，r係斜邊：
: \sum_{k=1}^{n}s_k^2=r^2
即係
: s_1^2+s_2^2+s_3^2+...+s_n^2=r^2

## 睇埋
*餘弦定理(cos low)

## 參考

## 睇埋
*倒數畢氏定理
*歐幾里得距離
鴨脷排

**鴨脷排**（英文：**Ap Lei Pai**）係香港一個島，屬於南區，喺鴨脷洲南面最篤，由連島沙洲連住。
豬脷

**豬脷**係豬嘅口腔入面一個肌肉器官，分脷尖、舌體同脷根三部分。脷表面有黏膜，角質化叫舌苔。豬脷係肌肉組織，可而俾人當嘢食。

## 食
豬脷通常整滷水或者煲湯，過年時「發財好市大利」亦會有豬脷。
龍脷

**龍脷**係種魚，包括多種鰨科魚，因魚身扁平似條脷，所以叫龍脷或者龍脷魚。龍脷大得快，兩三歲就可以生仔，有啲品種更有十六年命。

## 食
人食得龍脷，多數會起條魚柳（龍脷柳）煎香食。

## 參考
*世界自然基金會香港分會：龍脷
恨死隔籬屋

《**恨死隔籬屋**》係Now香港台一個外購電視節目。節目主持人Colin 同 Justin 係一對室內設計師，每集以個案研究形式將一間獨立屋、由舊屋改造成全新設計，過程包括住宅室內設計、美學常識教育、項目管理咁，以真人騷方式反映項目發展時成日遇到嘅問題，包括設計師同業主、項目經理、人事管理、質量控制、時間管理嘅矛盾。每次結局都係荷里活式完美，恨死隔籬屋。
Now香港台

**now香港台**（又叫**now 香港**）係now寬頻電視一條香港中文資訊娛樂頻道，2008年12月12號啟播。負責人有林姍姍、鄭經翰同鄭丹瑞。之後now101台係2011年2月9號啟播，之後除咗新聞係首播外，其他首播節目改為now101台到播出，而該台已經變成重播台，而2016年3月19號凌晨1點鐘起，now香港台升級做為預覽頻道，預覽另一條要收錢頻道由半個月至個半月不等。2019年11月1號，now香港台正式停播。

## 睇埋
*now寬頻電視

## 連出去
*now 香港台官方網站
*now 香港台節目表
*now 香港台-從夢想出發
小明上廣州

《**小明上廣州**》係2010年尾開始熱門嘅廣東話歌，原本由何沛澄主唱，後來改由九龍樂善堂第三十二任主席兼現任永遠顧問李家仁醫生主唱，重由韋然填詞。首歌重出咗英文版，亦由韋然填詞、李家仁主唱。

## 睇埋
* 2010年亞洲運動會
* 第5屆香港區議會選舉#梁美芬多年後被指控選舉舞弊

## 出面網頁
* 李家仁-小明上廣州 | 小明宅
* 小明上廣州 - 李家仁 官方MV首映 - YouTube，YouTube
* 李家仁-小明上廣州英文版 | 小明宅
* Dr. Lee Ka Yan 李家仁 - Siu Ming Visits Guangzhou official MV (小明上廣州英文版) - YouTube，YouTube
鴨脷

**鴨脷**即係鴨嘅脷，可以做嘢食，台灣菜嘅鴨脷叫**鴨舌**。

香港島西南面一個島，因為個形似鴨脷，所以叫鴨脷洲，連住嘅島仔叫鴨脷排。
牛脷

**牛脷**係牛嘅口腔入面一個肌肉器官，分脷尖、脷身同脷根三部分。脷表面有黏膜，角質化叫舌苔。牛脷係肌肉組織，可以俾人當嘢食。

## 食
口感味濃，肉質細膩。煮法適合用煎、焗（正寫「焅」）、紅燒幾種。菜式例子有紅酒燴牛脷，滷水牛脷等。
小明做特首

《**小明做特首**》係首廣東話歌，韋然作曲、填詞，何沛澄編曲，李家仁主唱。

## 睇埋
* 2012年香港特別行政區行政長官選舉

## 出面網頁
* 李家仁 小明做特首 MV | 小明宅
* 李家仁 小明做特首 MV - YouTube，YouTube
香港大酒店

**香港大酒店**（**Hong Kong Hotel**）係香港一酒店，經已拆咗，位置喺舊時中環大鐘樓附近，必打街同皇后大道交界，家下告羅士打大廈同中建大廈笪地。

## 史
一八六六年，香港大酒店公司成立，由當時富商組成。公司買咗東方酒店（Oriental Hotel）同Keying and Marina House 。酒店一八六八年啟用。佢個位就喺家下中建大廈。樓高四層，大鐘樓就喺側邊。

因爲顛地洋行執笠，一八八六年，買咗必打碼頭笪地。一八九二年北翼落成，樓高六層，地伸至域多利海口，當時係域多利城中至高屋宇。直至一九零零年填海，先至變爲內陸。當時《香港雜記》有講「酒店以香港大酒店爲巨擘、其深處由皇后大道、通至海旁。樓設六層、內有餐房及波樓、往房多至百餘間、高矗青雲。登樓者、不異置身雲漢、亦且華麗異常。」

一九二六年二月十三號正月初一，正值新年，香港大酒店火燭，北翼燒咗。北翼笪地賣咗畀置地。一九五二年，酒店結業。

九龍尖沙嘴嘅半島酒店，同舊時山頂酒店，都屬於同一間公司香港上海大酒店。

## 註
尖沙咀中心

**尖沙咀中心**（**Tsim Sha Tsui Centre**）係香港油尖旺區一寫字樓兼商場，同帝國中心以有蓋天橋相連，係幻彩詠香江參與建築物之一。

File:HK TsimShaTsuiCentre.JPG|尖沙咀中心
File:Tsim_Sha_Tsui_Center_Xmas.JPG|2007年尖沙咀中心聖誕節燈飾


## 出面網頁

* Tsim Sha Shui Centre | Empire Centre
總理遺言案

**總理遺言案**係1976年中國大陸一個社會事件，由一份假遺言引發。當年中共中央認定個「遺言」係假交件，相信背後有人搞政治陰謀。

## 背景
件事發生喺嗰年1月8號總理周恩來逝世之後，黨主席毛澤東大病，四人幫話事，副總理鄧小平嚮周恩來告別會上致詞之後。

杭州汽輪機廠一位工人李君旭，嚮2月5號向朋友展示一封信，大家都相信係周總理遺言。份「總理遺言」分兩部份，第一部分寫畀周恩來遺孀鄧穎超；另一部分寫畀毛澤東同黨中央。當時人人都相信佢係真本，人人都抄錄呢份出名「總理遺言」，之後內容一傳十，十傅百，流傳到全國。重有外國媒體刊登。

## 出面網頁
* http://news.qq.com/zt2011/ghgcd021/
香港數碼廣播有限公司

**香港數碼廣播有限公司**（，簡稱**DBC**），以前叫**雄濤廣播有限公司**（），係香港一間已經停播兼執笠嘅商營電台，由香港立法會前議員鄭經翰創辦。股東有：
* 香港行政會議成員 - 夏佳理
* 港區全國政協委員 - 黃楚標
* 東亞銀行主席 - 李國寶
* 前教育統籌局局長 - 李國章
* 資深香港大律師 - 胡漢清
* 黃子欣博士
* 何國輝9人

## 交還牌照
2016年8月8號，電台宣佈由於香港數碼聲音廣播業務發展步伐未如理想，公司業務得唔到廣告嘅支持，經過股東同董事會議決，喺同日朝早通知政府交還聲音廣播牌照，而大部分員工將服務到9月7號，電台將根據牌照繼續安排廣播直到局方批准停止服務為止。同年10月11號，行政長官會同行政會議批准，由10月15號開始終止香港數碼廣播嘅數碼廣播牌照，電台同時停播並執笠。

## 節目主持人（部份）
* 鄧景輝
* 盧覓雪
* 梁思浩
* 江美儀
* 莊思敏
* 陳彥行
香港數碼廣播

**香港數碼廣播**可以解：
* 香港數碼地面電視廣播，香港嘅地面電視頻道嘅數碼化計劃
* 香港數碼聲音廣播，香港嘅電台廣播頻道嘅數碼化計劃
* 香港數碼廣播有限公司，舊時叫**雄濤廣播**，香港一間已經停播提供數碼聲音廣播頻道嘅公司
帝國中心

**帝國中心**（**Empire Centre**）係香港油尖旺區一寫字樓兼商場，同尖沙咀中心以有蓋天橋相連，係幻彩詠香江參與建築物之一。

File:HK EmpireCentre.JPG|帝國中心
File:Empire_Centre_Xmas_2007.JPG|2007年帝國中心聖誕節燈飾


## 出面網頁

* 帝國中心網頁
許雅涵

**許雅涵**（；）係臺灣女唱作歌手、唱片製作人，喺高雄市出世。

2006年，許雅涵8歲時，報名咗大電視之星（家下MOD之星）創作歌唱比賽，許雅涵喺比賽中以6歲時自創曲《香草咪咪》自彈自唱，歷經長達半年嘅初賽、複賽、總決賽等賽程，終而獲得創作組歌唱冠軍。

2008年2月29號，許雅涵推出咗首張個人專輯《香草咪咪》。

## 唱出作品
### 專輯
# 香草咪咪（艾迴唱片，2008年2月29號）
# 天使（漂兒音樂，2010年7月16號）

### EP
* 永遠的承諾（同吳佩珊合唱，漂兒音樂、2011年7月4號）

### 音樂錄影帶
*2008年：
**CANDY BOX
**香草咪咪
**幸福得冒泡
*2010年：
**天使之戀
**碎玻璃
**YaDaDi
*2011年：
**永遠的承諾

## 參考
 

## 連出去
*許雅涵的candy屋（udn網誌）

類:臺灣唱作人
類:臺灣女演員
類:高雄人
謝東閔 (臺灣)

**謝東閔**（），原名**謝進喜**，自號**求生**，臺灣彰化縣人，曾任臺灣省議會副議長、議長，臺灣省政府主席，中華民國第六任副總統（1978年5月-1984年5月）、總統府資政。

謝東閔卸任副總統之後，由李登輝繼任。之後一直做總統府資政。晚年畀人尊稱做**謝求公**。2001年因病去世。

## 屋企
* 細佬謝敏初
* 大仔謝孟雄，大心抱林澄枝

## 著作
*《歸返：我家和我的故事》
*《謝氏大族譜》（民國六十二年十二月出版）

## 出面網頁
方健儀

**方健儀**（**Akina Fong**，）係香港新聞工作者。

## 生平
方健儀讀過沙田官立中學。1999年喺香港中文大學新聞與傳播學院畢業之後加入香港電台中文新聞部做記者。2004年去英國伯明翰大學修讀國際關係碩士課程，畢業之後一度喺紐約市嘅聯合國總部做嘢，返香港之後加入無綫新聞做高級記者，主要採訪重點新聞、治安、交通同埋衛生方面嘅新聞。

2010年10月10號（三條十），方健儀同無綫新聞工程人員洪楚恆結婚。

2012年2月24號，方健儀最後一日任職無綫電視，之後去香港廉政公署做高級新聞主任。最後一晚做晚間新聞主播時，佢最後同觀眾講咗一句「多謝支持，後會有期」。

2019年，方健儀話以住過政府公屋為榮，得到網民激讚。佢近年熱愛運動，注重健康，經常長跑。

## 演唱歌曲
除咗報導新聞同主持節目外，佢都會喺其他方面試新嘢。好似喺2015年何韻詩「十八種香港HOCC」演唱會上演唱舊曲新詞作品〈中東與綜〉（原曲：〈風箏與風〉，主唱：Twins），內容取材自無綫記者麥詩敏錯讀「中東呼吸綜合症」事件。

## 演出

### 節目演出（ViuTV）
*2016年：《巨門陣》（第10集評判）
*2016年：《Talk啦！青年人》（演出）
*2021年：《克服他她它》（第14集嘉賓）
*2023年：《Auntie妳好》（第46集嘉賓）
*2024年：《今天只做一「健」事》（第6集嘉賓）

### 節目演出（HOY TV）
*2025年：《求生記》（第5集嘉賓）

### 電視劇（[[ViuTV]]）
*2022年：《野人老師》 飾 方健儀

## 註

## 攷

## 出面網頁
* 香港電台網站
*
東國製鋼

**東國製鋼**係大韓民國第一間私營鋼鐵廠，1954年成立。

## 攷

## 出面網頁
* 東國製鋼    
* Dongkuk Steel | Facebook
香港73

《**香港73**》係邵氏電影公司經典電影，楚原導演。套戲講香港1973年炒股票熱潮時香港市民百態。通貨膨脹、假股票、大閘蟹、排隊輪廉租屋、輪街症，遇老千、10點半全港熄燈令、無綫遊戲節目《過三關》。香港社會問題多，小市民心聲，港產片處境劇諷刺社會。

## 原著
《七十三》原本係無綫電視收視好嘅處境劇集，改編成港產片。當年重有套《七十二家房客》，票房好收得。而《香港七十三》動員咗邵氏同無綫藝人演出。包括岳華、井莉、石修、劉午琪、汪禹、凌雲、譚炳文、何守信、李香琴、梁天咁。
鞍鋼股份

**鞍鋼股份有限公司**（簡稱「**鞍鋼**」，，）係一間喺港交所同埋深交所上市嘅金屬公司。公司1997年5月成立，喺中國註冊，總部喺遼寧鞍山，董事長張曉剛。

1997年7月，公司以每股1.63港元發售8.9億股H股上市；1997年11月，又以每股3.9元發行3億股A股。

2010年，公司生產鐵2,212萬噸、鋼2,165萬噸、鋼材2,087萬噸，利潤總額23.58億元。

## 出面網頁
* 鞍钢股份有限公司
新日本製鐵

**新日本製鐵株式會社**（簡稱「**新日鐵**」或「**NSC**」）係日本一間鋼鐵企業。1970年成立，現任社長三村明夫，公司總部喺東京，僱員人數16,150（2011年3月31號）。

新日鐵有幾年上過全球鋼鐵製造商第一寶座，直到1998年先至畀大韓民國嘅浦項製鋼超越。2000年代，豐田汽車公司、日產汽車等日本車廠喺國內嘅產量減少，令日本鋼鐵企業受到沉重打擊。為咗因應汽車業減產之後對鋼材需求嘅滑落，新日鐵試過喺2008年10月到2009年3月之間嘅半年，減少400萬噸以上鋼鐵產量，成為新日鐵成立以唻最大同最大膽嘅減產計劃。

2011年2月，新日本製鐵出價95億美元收購住友金屬工業，成為全球第二大鋼鐵公司，計劃2012年10月合併成一間新嘅控股公司，新公司叫新日鐵住金株式會社。

## 攷

## 出面網頁
* 新日本製鐵 
* Nippon Steel & Sumitomo Metal Corporation
亞古沙

**亞古沙**（**Julius Pongla Akosah**，）係喀麥隆足球員，司職前鋒，2001年去到香港發展，加盟流浪。家下效力香港甲組足球聯賽球會愉園。

2009年12月，亞古沙連續居港滿七年，入選香港足球代表隊，2009年12月29號喺小西灣運動場舉行嘅第32屆省港盃足球賽首回合賽事，第一次幫港隊上陣就梅開二度，幫港隊以2－1擊敗廣東隊。

## 出面網頁
蝦

**蝦**（）係甲殼類節肢動物十足目水生動物。

## 種類
蝦種類有好多，包括：
*青蝦
*河蝦
*草蝦
*對蝦
*明蝦
*基圍蝦
*琵琶蝦
*龍蝦

## 食法
*越南蔗蝦
*廣東雲吞
*蝦仁炒蛋
*揚州炒飯
*蝦丸
*蝦米蒸蛋
*星洲炒米

## 參考
* 大蝦
電磁軌道炮

**電磁軌道炮**，又叫做**磁軌砲**（**Railgun**），係一種戰爭攻擊武器，由電能轉換成投射物動能加速裝置。威力可以媲美導彈。

## 睇埋
*線圈砲
*質量投射器
金剛經

**金剛經**（），全名（，拉丁轉寫：Vajracchedikā Prajñāpāramitā Sūtra），係佛敎經典，入大乘經典一類，宣揚大乘佛敎思想。金剛，卽係家下叫嘅鑽石，天然至硬，不可毁傷，透明色純，比喻大乘思想根本。
馬鞍山鋼鐵

**馬鞍山鋼鐵股份有限公司**（簡稱**馬鋼**或**馬鋼股份**，，）係一間鋼鐵工業公司。公司從事生產同銷售鋼鐵產品，同埋其他產品例如焦炭、生鐵同煤焦化土產品等。1993年成立，總部喺安徽馬鞍山市，董事長係顧建國，母公司係馬鋼(集團)控股有限公司。按營業額計係中國大陸第七大鋼鐵企業。

## 出面網頁
* 马钢集团
煠

**煠**（又寫做**熠**，），又叫**焯**（又寫做**灼**，），或者叫**淥**（又寫做**熝**，），係一種煮食手法，即係將生料嘢食放入滾水或滾湯整到僅熟。常見攞嚟煠嘅生料食材例如蝦、肥牛、生菜噉。煠熟嘢食可以保持原汁原味，尤其係新鮮、爽、嫩、滑材料，又健康。

煠可以只係用清水（叫「白煠」），或者加料用湯煠，好似打甂爐噉。又可以白煠之前，食料加工腌製，比如加啤酒、糖、白酒噉，好似鵝腸、豬腰較常會先腌後煠。

## 睇埋
*白煠蝦
*飛水
*蒸
*淥親
𢆡罅

**𢆡罅**（𢆡讀年陰平聲），又叫**波罅**，北話叫**乳溝**，有時戲稱**事業線**，係女人對𢆡之間嘅罅位。女人着低胸衫，好似晚裝、泳裝或者吊帶衫，就會露到出來。對𢆡越大，𢆡罅越明顯。

𢆡罅係女人明顯嘅特徵，暴露之時，令女人睇來有女人味，更有美感，所以係歐美時裝常見。除此之外，𢆡罅有性感一面，引起男人興趣，誘惑男人，進而男女歡好。多數社會都禁止，男人未得人同意就摸𢆡罅，否則係侵犯人家，犯非禮罪。亦有啲社會係唔畀女人露𢆡罅，是爲有傷風化。

## 唔同人嘅𢆡罅

File:Marilyn Monroe in Some Like it Hot trailer cropped.jpg|瑪莉蓮夢露件跌膊衫露出𢆡罅
File:LargeBreastCleavage.png|𢆡罅深
File:Goosebumps.jpg
File:Décolleté.jpg|着低胸衫露𢆡罅
File:A view from above.jpg|大肚婆𢆡罅


## 註

## 參考
*Gernsheim, Alison. *Victorian and Edwardian Fashion. A Photographic Survey*. Mineola, N.Y.: Dover Publications, 1981. Reprint of 1963 edition. ISBN 0-486-24205-6
*Morris, Desmond. *Manwatching. A Field Guide to Human Behavior*. New York: Harry N. Abrams, 1977. ISBN 0-8109-1310-0
*Morris, Desmond *The Naked Woman. A Study of the Female Body*. New York: Thomas Dunne Books, 2004. ISBN 0-312-33853-8
國家主席

**國家主席**係部分共產黨執政嘅社會主義國家對自己國家元首嘅一種稱呼：

* 中華人民共和國主席
* 朝鮮民主主義人民共和國主席
* 越南社會主義共和國主席
* 老撾人民民主共和國主席
* 古巴共和國主席

喺而家嘅第二世界成員國入便，繼續以國家主席為國家代表嘅國家只有四個，分別係：中國、越南、老撾、古巴。
書記

**書記**喺共產黨入面係阿頭嘅職位，負責組織入面嘅日常工作，有時甚至有最後話事權，係權力好大嘅職位。共產黨組織由上到下，由中央到地方都有由書記負責嘅黨委，負責人又叫**黨委書記**。共產黨個阿頭好多時都叫總書記，係共產黨執政國家嘅最高領導人。

喺香港，書記又叫**書記員**，一般係指普通文員或者筆記員，同共產黨嘅書記性質完全唔同。
消毒碗櫃

**消毒碗櫃**（粵拼：siu¹ duk⁶ wun² gwai⁶）係一種一物兩用嘅食肆架生，會消毒殺菌嘅碗櫃，係中國大陸發明同用嘅一種電器。可以將餐具消毒兼保証衞生。高科技過用紗櫃放杯碟碗筷子咁。

## 消毒方式
而家消毒櫃有三種方式消毒，包括用臭氧消毒、紫外線消毒同高溫消毒法。

## 歷史
第一部消毒櫃嚮1988年由廣東嘅康寶電器有限公司發明。
鄭道傳

**鄭道傳**（），字**宗之**，號**三峯**，諡號**文憲**，係高麗後期朝鮮初期嘅文臣、儒學者、詩人同政治人。

## 著作
*三峯集
*朝鮮經國典
*經濟文鑑
*經濟議論
*佛氏雜辨
*心問天答
*心氣理
*學者指南圖
*診脈圖結
*高麗國史 37券
*上明太日諸算法
*陣法

## 出面網頁
* 鄭道傳：Navercast
骨

:*其他請睇[[骨 (搞清楚)]]*
**骨**係器官，硬身，見於有脊椎動物，係骨骼一元。佢係呢類生物嘅內部支架，所以內骨架一部份。骨唔止撐起個身，重保護其他器官，畀佢哋依附，兼且自己生紅血球，白血球。

## 生活用途
動物嘅骨，可以煮來食之外，亦因佢够硬，可以用做架生、器皿。例如牛骨梳咁。